Arartekoak gomendatzen du udalaren kirol instalazioak erabiltzeko tasak egokitzea\t/ 2007\t/ 2007-2011\t/ Albisteak\t/ Defensor del Pueblo | Ararteko - Navarra Nafarroa\nArartekoak gomendatzen du udalaren kirol instal...\nArartekoak gomendatzen du udalaren kirol instalazioak erabiltzeko tasak egokitzea\n30 Urria 2007 Iruña\nNafarroako Arartekoak Deikazteluko Udalari gomendatu dio udalaren kirol instalazioak erabiltzeko tasak arautzen dituen Udal Ordenantza egokitzea, erabiltzaileen artean erroldatzearen araberako desberdintasunik sor ez daitezen.\nErakundera igorritako kexa batean, udal igeritokien erabiltzaileek -erroldatuta ez zeudenek- esaten zuten anitzez gehiago ordaindu behar dutela erroldatuta daudenek baino, nahiz eta guztiek zerbitzu berberak jaso. Egoera horrek urratzen du berdintasun printzipioa, Espainiako Konstituzioaren 14. artikuluak jasotakoa, alegia.\nIndarrean dagoen legeriaren arabera, Toki Araubidearen Oinarriak arautzen dituen Legeak Toki Entitateei kultur eta kirol jardueren edo instalazioen gaineko eskumena ematen die. Legeak xedatzen duenez, "zerbitzuaren arautzeak jaso ahalko ditu ahalbide ekonomiko gutxiago duten, edo babes berezia behar duten giza taldeen mesedetarako ebazpenak".\nHorrez gainera, Toki Korporazioen Zerbitzuen Erregelamendua onartu duen Dekretuak hauxe gehitzen du: " Korporazioaren zerbitzu publiko bakoitzaren tarifa berdina izanen da prestazio eta baldintza berdinak jasotzen dituzten guztientzat. Hala ere, tarifa merkeagoak ezartzen ahalko dira diruz ahul dabiltzan giza taldeen mesedetarako."\nUdalak argudiatzen du abonu batzuk beste batzuk baino garestiago ezarri direla "aire zabaleko kirol igeritokien" zerbitzua defizitarioa delako. Udalaren irudiko, errodatuta daudenek presio fiskal handiagoa pairatzen dute erroldatuta ez dauden pertsonek baino, zerbitzua mantentzea udalaren diru-kutxek ordaintzen baitute.\nHala ere, egia bada ere toki entitateen ekonomia baliabideak gehienbat elikatzen direla erroldatutako herritarrek aldika ordaintzen dituzten zerga, tasa eta prezio publikoetatik, arartekoaren irudiko "kirol instalazioen zerbitzuan defizita egotea ez da aski abonuen prezioen artean ezarritako desberdintasuna justifikatzeko".\nBestalde, Enérizek horrela argudiatzen du: "udal igeritokiak erabiltzeagatik ordaindu beharreko tasaren kopurua zehazterakoan, herri batean erroldatuta ez egotea ez da pisuzko arrazoia araudietan tratu desberdina xedatzeko".


Nafarroan PSOE... PSOE da | Harian | Berria\nPSNko buruzagitzarekin bat eginez Lurralde Batzordearen gehiengoak PSOEren erabakia onartu eta «berriz aztertzeko» eskatu dio\nBatzordean 80 kidek alde bozkatu dute, 45 abstenitu dira eta zazpik aurka egin dute\nRoberto Jimenez PSNko burua, atzo eguerdian, egoitzaren atarian. VILLAR LOPEZ / EFE\nAzkenean bere hitza jan du. «Nafarroan PSOE ni naiz», esan zuen Roberto Jimenez idazkari nagusiak iragan otsailaren 13an Barcina gobernutik kentzeko saioa defenditzeko orduan. Hilabete beranduago, saioa ezerezean amaitu da Ferrazek ezezkoa eman ziolako herenegun gauean, baina Roberto Jimenez eta PSNko zuzendaritzak ezer gertatu ez balitz bezala jokatu zuten atzo PSNko lurralde batzordean. Kanpoan ehunka herritarrek euren haserrea adierazten zuten bitartean, barruan PSNko hainbat militanteak erantzukizun politikoak eskatu zituzten. Proposamen hori, ordea, ez zuen zuzendaritzak aintzat hartu ere egin. Aitzitik, PSNko zuzendaritzak burua makurtu eta PSOEren erabakia onartzearen alde egin zuen berriro. Lurralde Batzordean 160 militante zeuden: zuzendaritzaren proposamenari bildutakoen erdiak babesa eman zion (80 boto alde). Zazpi kidek kontra bozkatu zuten, 45 kide abstenitu ziren eta 28 pertsonek ez zuten botorik eman, bozketaren aurretik atera zirelako.\nLurralde Batzorde erabakigarria 18:30etan hasi zen, baina aurretik, 17:00etan, PSNko zuzendaritza bildu zen. Han ziren, besteak beste, Roberto Jimenez, Juan Jose Lizarbe, Elena Torres, Maria Chivite, Maite Esporrin eta Javier Monzon. Lurralde Batzordera eraman beharreko testua finkatu zuen zuzendaritzak. Dokumentuak bost puntu zituen. Euren kontraesana hain agerikoa izaki, lehen bi puntuetan azken egunetako ikuspuntua berretsi du. Hala, ikerketa batzordearen ondorioak «bere» egin eta Yolanda Barcina presidenteari exijitu zioten dimisioa aurkezteko.\nAuzia ez zen hori, ordea. PSOEko zuzendaritza federalak zentsura mozioa ez babesteko debekua onartzen zuten zen erabaki beharrekoa. Horren aurrean, zuzendaritzak gogorarazi du PSOEren federazioko kide dela PSN: «Horrenbestez, federazioko kide gisa jokatuko du eta estatutuek adierazi bezala, Alderdiaren erabakiei men egingo die. Hala ere, Zuzendaritza Federalak hartutako erabakiarekin bere ezadostasuna adierazten du». PSOEri bere jarrera «berriz aztertzeko» eskatzen dio. PSNk gaineratzen du Barcina erlazio politikoetarako «ezgai» bihurtu dela. Azken puntuan, PSNk «aldaketa politikoa gauzatzeko konprometituta» jarraitzen duela gaineratzen du.\nSektore kritikoaren eskaera\n18:30ean, PSNko militante andana gerturatu zen Sarasate pasealekuko egoitzara. Bertan ziren sektore kritikoko bi aurpegi ezagunenak: Amanda Acedo Tafallako hautetsi eta parlamentari ohia eta Manuel Campillo Tuterako zinegotzia. Biek 2008ko eta 2012ko PSNko kongresuetan Roberto Jimenezekin lehiatu eta galdu egin zuten. Batzordean ziren ere Jose Manias VWko langileen batzordeko burua (UGT); Mari Carmen Otxoa, Maria Victoria Arraiza eta Pedro Rascon parlamentariak; Anai Astiz gobernuko kontseilari ohia; Francisco Javier Sanz senatari ohia; eta Jose Luis Izco Antolamendu idazkari ohia...\nBatzordeak oso luze jo zuen, eta gutxienez hogei pertsona baino gehiagok eskatu zuten hitza. Sektore kritikoak proposamen bat aurkeztu nahi izan zuen, baina zuzendaritzak aintzat hartu ere zuen egin. Proposamena ez zen bozkatu.\nBertan, sektore horrek berresten du bozak aurreratzeko premia dagoela eta PSNren zuzendaritzaren jarrera gaitzetsi du, «gainerako alderdiei bete ezin zen itxaropena emateagatik» eta bere eskumenen gainetik erabakiak hartu nahi izateagatik. Era berean, Roberto Jimenez gaitzestea proposatu dute, Nafarroan PSOE bera dela esateagatik eta Barcinak dimisioa aurkeztu ezean Parlamentutik «bota» egingo zutela esateagatik. «Adierazpenok onartezinak dira erregimen demokratiko batean». Sektore kritiko horren arabera, PSNk egunotan antolatutako bilera sailak ere «antzezpena» baino ez dira izan, «aldez aurretik bazekitelako benetako alternatiba eraikitzea ezinezkoa zela baldin eta oposizioko talde bat [Bildu] kanpoan uzten bazen».\nHala, sektore kritiko horrek Roberto Jimenezen eta PSNko zuzendaritza batzordearen dimisioa eskatu du. «Hori da bide bakarra alderdiak bere irudia berreskuratu dezan». Era berean, PSOEko zuzendaritza federalari eskatu diote batzorde gestore bat izendatzeko harik eta zuzendaritza berria osatu arte. Eskaera aintzat hartu ez denez zuzendaritzaren proposamenaren aurrean abstenitzea erabaki dute.\nBilera itxia izan da, baina xehetasun batzuk helarazi dizkiete kazetariei militanteek. Bilera barruan, Roberto Jimenezek defenditu du Yolanda Barcinari presio egiteko asmoz egin zituela otsailaren 12ko adierazpen haiek — «ez badu alde egiten, bota egingo dugu», esan zuen orduan—. Aditzera eman du ere Ferrazek burofax bidez mehatxatu duela PSN. Lurralde Batzordeak men ez eginez gero, PSN desegitea erabakitzeko prest zegoen. Mehatxua ez da bete, PSNk men egin duelako.\nLarak ez du ulertzen PSOEk zentsura mozioa ez aurkeztea\nDel Burgok eskerrak eman dizkio PSOEko zuzendaritzari\nCospedalek dio «albiste ona» dela PSOEren erabakia\nESANA. JESUS EGIGUREN. PSE-EEko presidentea


Mujeres de Pyrenaica: Tajahierro Orratzak (Picos de Europa) - Esti Kerexeta Fernández\nAukeratutako bidea, neguan egiteko modukoa.\nHasieran, berotu ezinik, beranduagoko epeltasunaren itxaropenak eramaten gaitu gorantz. Neguko ohiko egun paradojikoa: eguzkiak bazter guztiak argitzen ditu, errealitatean existitzen ez den bero sentsazioa igorriz.\nLehenengo bi luzeak egin ditugula, itzalpean dagoen ageriko tximinian gora egitea erabakitzen dugu, gorputzak nabari duen hotzaren aurrean, begiek jasotzen duten informazioa irabazle ateratzen delako. Gainera apurka-apurka baina etengabe, haizea harrotzen joan da eta amaierako aristara heldu orduko, botako gaituela ikusten dugu.\nAzken elkartze puntura erritmo onean heldu gara –ordu bat pasatxo–, baina lumazko txalekoa eta goretexa nik ez ditut gainetik kendu. Tontorra zortzi metrotara daukagu baina haizearekin gozamena tormentu bihurtzen ari da eta beherantz abiatzea erabakitzen dugu.\nAristatik aldendu bezain pronto,\nharkaitzaren babesak irribarrea ekartzen du\nberriz ere gure ezpainetara\nBeheranzko bidea erraza da. Igotzean ikusitako rapel instalazioak gogoan ditugu eta segurtasun handikoak dira. Arazorik gabe, sokak ez trabatzeko eta ertz zorrotzak ekiditeko lekurik aproposenak bilaturik, lurrean gara berriro ere eta izoztutako tarteak kontu handiz zeharkatuz, jada jendez gainezka dagoen teleferiko parera heltzen gara.\nArgazki ederrak, giro paregabea eta itsura ezin hobea. Neguko eguzki traidore hori!


Sareola Atlantikaldian: Etorkizuna lantzeko nabigazio tresnak - etzi.pm\nSareola Atlantikaldian: Etorkizuna lantzeko nabigazio tresnak\npolitika — 2014-09-18\nGaur bertan hasi eta igande arte Atlantikaldia jaialdia ospatuko da Errenteria/Oreretan. Lehen aldia izango da, eta jaialdi honek herriaren itsas izaera berreskuratu eta atlantikoko kulturekin loturak egitea du helburu. Atlantikaldia.com webgunean informazio gehiago aurkituko duzue:.\nKultura atlantikoa teknologia, sareak eta etorkizunarekin lotuz, Talaios Kooperatibatik ekimen txiki bat antolatu dugu larunbata 20ean goizeko 10:00etatik eguerdiko 13:45etara. Lehenago ere antolatu ditugun Eraldalab – Eraldaketa sozialerako laborategiak ekimenen ildoa jarraituko dugu, Sareola esperimentazio, eztabaida eta proposamenerako gune bihurtuko dugu.\n10:00-10:15 Aurkezpena: jardunaldiaren aurkezpena.\n10:15-11:30 Tailer irekiak: Ekartzen dituzuen hainbat proiekturekin lan egingo dugu. Herriliburutegia, Rasberry irrati emisorea, Guifinet.\n11:30-13:00 Hitzaldi laburrak: Herri liburutegiak, Etzi.pm eta informazio analisia, FM Irrati emisioa, Olatukoop, Txondorra eta bertan aurkeztu nahi duzuen edozer.\n13:00-13:45 Eztabaida, sozializazioa eta konspirazioa.\n#Sareola ekimena Xenpelar etxean egingo dugu, eta Etzikide eta nahi duzuen guztiak gonbidatuta zaudete bertan parte hartzera, hitzalditxo bat ematera, tailerren batean parte hartzera edo momentu bat bertatik pasatzera. Elkar ikusteko eta hainbat proiektutan aurrera egiteko probestuko dugu. Bertan ere ETZI.PM proiektuaren detaile guztiak azalduko ditugu.\nAnimatzen zarete goizpasa elkarrekin egitera? Ekimena zabaltzen laguntzea eskatzen dizuegu. Informazio gehiago nahi baduzue, tokia edo zer egin dezakezuen zabaltzeko lasai jarri kontaktuan.\nBitartean Baibalabek garatutako Atlantikaldia webApp-a duzue Atlantikaldiaren egitarau osoa kontsultatzeko, eta Herribizia informazio osatu eta jarraia jasotzeko.\nIrudia: Atlantikaldia – Errenteriako Udala CC- BY – SA


Eusko Jaurlaritzak postpandemia etapari ekingo dio, Euskadiren eraldaketa ekonomiko eta sozialerako aukera paregabea baita - Eusko Jaurlaritza - Euskadi.eus\n2020aren balantze ekonomikoa egiteak lasaitasun dosi on bat eskatzen du, munduko ekonomia suntsitu zuen koronabirus-pandemiaren urtea bezala gogoratuko baita; bake garaietan ere ezagutu gabeko BPG jaitsierarekin. Euskal ekonomiaren kasuan, beherakada % 9,5ekoa izan zen.\nPremisa horrekin, Pedro Azpiazu Ekonomia eta Ogasuneko sailburuak euskal ekonomiaren 2020ko urteko txostena aurkeztu du, berak ordezkatzen duen sailak osatua. Ekitaldi horretan sailburuarekin batera izan dira, Jordi Campàs Europako Ekonomia eta Funtsen sailburuordea eta Iñaki Barredo Ekonomia eta Plangintzako zuzendaria.\nTxosten horretan azpimarratzen da 2020ko zifra ekonomikoak, Euskadiri zein munduko ekonomiari dagozkienak, zeharo negatiboak direla. Uzkurtze horren tamaina hobeto ulertzeko, gogoratu behar da 2009ko Atzeraldi Handiaren urterik gogorrenean munduko BPGa hamarren bat baino ez zela murriztu, 2020an beherakada hori % 3,3ra iritsi zen bitartean, Nazioarteko Diru Funtsak (NDF) aurtengo apirilean egindako txostenaren arabera.\nMunduko ia arlo ekonomiko guztietan BPG nabarmen jaitsi zen testuinguru horretan, euskal ekonomia, jakina, ez zen salbuespena izan. Azken atzeraldien erreferentziak izan ziren: -% 4,1 2009an, -% 2,0 2012an eta -% 1,7 2013an. "Beraz, garai honek nabarmen gainditzen du azken hamarkadetan ezagututako eragin negatiboa", azpimarratu du Azpiazuk.\nAurkezpen honetan, arreta jarri da jarduera frenatzeak lan-merkatuan izan zituen "ondorio nabarmenetan" ere. 2020an, enplegua, jardunaldi osoko lanpostuen baliokideetan neurtuta, % 8,1 murriztu zen. BJAren datuetan oinarrituta (EUSTATen inkesta), 2020an 20.900 enplegu galdu ziren urteko batez beste, % 2,2. Horrela, lanpostuak sortzeko ondoz ondoko 5 urteko aldiari amaiera eman zitzaion. Enpleguaren beherakada espero zitekeena baino apalagoa izan zen, jarduera ekonomikoaren beherakadaren ondorioz. Izan ere, ERTEn zeuden pertsona gehienak enplegatu gisa kontabilizatzen dira.\nAurreko atzeraldietan ez bezala, pandemiari emandako erantzun fiskala eta monetarioa azkarra eta tamainaz handia izan zen, batez ere garatutako ekonomien artean. Europako Batzordeak Next Generation EB programa bultzatu zuen: 750.000 milioi euro, mailegu itzulgarrien (360.000 milioi euro) eta transferentzia ez-itzulgarrien (390.000 milioi euro) artean.\nEusko Jaurlaritzak pandemiari emandako erantzuna honako hau izan zen: osasun-gastu handiagoa, ikastetxe publikoei eta itunpekoei laguntza berezia ematea, unibertsitate-sistema digitalizatzeko laguntzak, gizarte-larrialdietarako laguntzak areagotzea, lan-bizitza eta familia bateragarri egiteko laguntza gehiago ematea, ABEEEko langileentzako laguntzak eta enpresei likidezia emateko laguntzak. Horren guztiaren ondorioz, 2020an 850 milioi euro baino gehiago erabili dira pandemiaren aurkako borrokan. Gainera, 1.000 milioiko funts bat jarri zen martxan, Elkargirekin kudeatuta, zailtasunak dituzten enpresei laguntzeko. Lerro horiek, bestalde, foru-aldundien eta udalen jardun proaktiboarekin osatu ziren.\nTxosten honek 2020ko balantze ekonomikoa egitean agertzen dituen kutsu negatiboek beste tonu bat hartzen dute etorkizuneko agertokiak begiztatzerakoan, nahiz eta, onartu pandemiak etorkizunaren pertzepzioa nahastu duela. Hori dela eta, ziurgabetasuna nagusitzen da munduko ekonomiari buruzko ikuspegietan; izan ere, herrialde edo ekonomia-arlo bakoitzaren ohiko ezaugarriei zenbait baldintzatzaile gehitzen zaizkie orain, epe ertain eta luzean etorkizuna nolakoa izango den aurreikustea zailagoa egiten dutenak.\n"Baldintza horien artean, pandemiaren bilakaera bera nabarmentzen da, eta susperraldia bultzatzeko politikak ere erabakigarriak izango dira", aitortu du Ekonomia eta Ogasun sailburuak.\nEuskal ekonomiari dagokionez, 2021-2030 aldirako oinarrizko agertokiak herrialde garatuetarako aurreikusitakoaren antzeko bilakaera erakusten du, ezin bestela izan; izan ere, BPGren 2021eko (% 6,7) eta 2022ko ( % 5,7) igoera handiek erritmo leunagoetan utzi zuten lekua hurrengo urteetan: 2023 (% 1,8), 2024 ( % 1,7). Lehen urte horietan, kontsumo pribatuaren suspertzea hautematen da, ekonomiaren batez bestekoa baino gehiago haziko dena, pandemia-denboran sortutako aurrezkiak bultzatuta.\nTxosten honetan aurreikusten da enpleguari mesede egingo diola jarduera ekonomikoaren bultzadak. Jardunaldi osoko lanpostuen baliokideei dagokienez, aurten enplegua % 4,9 handitzea espero da. Ehuneko hori hurrengo urtean % 3,3ra jaitsiko da, eta ondorengo aldietan pandemiaren aurreko balioekin bat datozen kopuruetara. Horri esker, langabezia-tasa 2020ko batez besteko % 10,6tik 2021ean % 10,3ra eta 2022an % 9,6ra jaitsiko da.


Hondarribiko harresia gainditzerainoko jauziak - Bidasoko Hitza : Bidasoko Hitza\nHondarribiko harresia gainditzerainoko jauziak\nMaikel Melero freestyleko munduko txapeldunak erakustaldia eskainiko du igandean, Greg Rowbottomekin batera.\nMaikel Melero freestyleko munduko txapeldun espainiarrak eta Greg Rowbottom britaniarrak euren motoekin hegan egingo dute igandean Hondarribian, jaien atariko programaren barruan. Zezen Plaza pareko harresietan erakustaldia egingo dute, 19:00etan hasita. Lehen aldia da udalak freestyle erakustaldia antolatzen duena, eta, nolabait, aurreko urteetan programatutako dirtjump eta biketrial saioak ordezkatzera datoz. Bizikletekin gozatzen zutenek berdin-berdin egingo dutela Melero eta Rowbottom pilotuen jauzi ezinezkoekin.\nFreestyleko historiako piloturik sarituena da Melero. Albacetekoa bost aldiz izan da diziplinako munduko txapeldun, 2014tik 2018ra elkarren segidan, bostak Yamaha markarekin. Rowbottom, aldiz, Husquarna motoarekin lehiatzen da, eta hainbat garaipen ditu Espainiako Kopan eta bestelako nazioarteko lehietan.\nHarresietako zelaietan prestatuko duten arranpei esker, 22 metro luze eta 11 metro altuerako jauziak egingo dituzte batak zein besteak, jauzi bakoitzean akrobazia ezin zailagoak gauzatuz.\nErakustaldiaren aurretik, haurren lasterketak egingo dituzte, Molto erako motoarekin hurbiltzen diren lau urte arteko haurren artean. 18:00etan irekiko dute haurren lasterketan parte hartzeko izena.\nBost aldiz izan da munduko freestyle txapeldun Maikel Melero


maiatza | 2019 | Nafar periferiatik\n2019(e)ko maiatzaren 31a\nKomunikazioa inkomunikazio bihurtzeko, komunikabideak inkomunikazio-jario. Horratx hainbat eta hainbatentzat komunikazio iraultza teknologikoaren balioa.\nCategories DiskurtsoaCategories inkomunikazioa, iraultza_teknologikoa, komunikazioa\n2019(e)ko maiatzaren 29a\nBeraiena nahi dute Espainia, “Nirea zela-eta hil nuen” zioarekin bere krimena zuritu zuenaren antzera beraiek egiteko, itxura osoz.\nCategories Gau luze honetanCategories Espainia, hilketa_pasionala2 Comments\nHain saiatua hainbat urtetan eskuin aldera begira jartzen, begi alferra suertatu zitzaion ezkerrekoa.\nCategories EstrategiaCategories begi_alferra, eskuina, estrabismoa, ezkerra\n2019(e)ko maiatzaren 27a\nAkilesek, oin bizkorretako erdijainko ustez hilezkor hark, non eta oinetan zuen orpo zaurgarri hilgarria.\nCategories JakinduriaCategories ahulezia, Akiles, indarra, orpoa\n2019(e)ko maiatzaren 26a 2019(e)ko maiatzaren 26a\nBeharrik, matematika hutsa hutsegile izan ohi da, bere hutsean edozeri aplikatuz gero.\nCategories ZientziakCategories hutsegiteak, matematika_aplikatua, matematika_hutsa\n2019(e)ko maiatzaren 24a\nEz omen dute jainkoekin sinesten eta ahal bezain laster euren burua jainkotzen dute.\nCategories DiskurtsoaCategories jainkoa, jainkotze, sinesmena\nPinu-adaburua bezalako intelektualak: Erronkariko pinuen enborra bezain tente eta landare baten arrazoimenekoak.\nCategories IntelektualtasunaCategories arrazoimena, pinu-adaburua\n2019(e)ko maiatzaren 22a\nParabola: genero literarioa, hitza helmen handiko armatzat hartu eta puntua altuago doitzen duena, kurba parabolikoa matematikoki kalkulatuz itua bete-betean jotzeko.\nCategories KritikagintzaCategories armak, genero_literarioak, itua, parabolak


Idazkaritza Nagusia - Organigrama - Nortzuk garen - Muface - Portal Muface\nZuzenbide eta Ekonomiako lizentziaduna Madrilgo Karlos III.a Unibertsitatean. Estatuaren administrari zibilen goi-mailako kidegoko eta Karlos III.a Unibertsitateko administrazio-kudeaketako eskalako kidea da.\nKarlos III.a Unibertsitateko ikerkuntza-zerbitzuan lan egin du, Europako proiektuen atalean, dirulaguntza-programetako aholkulari juridiko bezala. Estatuko administrazio nagusian, aholkulari teknikoa izan da Administrazio Publikoen estatu-idazkariaren kabinetean. Ondoren, Gobernuaren kide anitzeko organoen arloko koordinatzailea izan zen Funtzio Publikoaren Estatu Idazkaritzan. Bertan, araudi-proiektuen izapidetzearekin eta gaien prestakuntzarekin lotutako funtzioak zituen, Estatu Idazkarien eta Idazkariordeen Batzorde Nagusian.\n2017an iritsi zen MUFACEra, Idazkaritza Nagusiko zuzendariorde laguntzaile gisa. Haren ardurapean geratu ziren koordinazioa eta sustapena giza baliabideen, barneko araubidearen, erosketen edo aldizkariaren zerbitzuetan, besteak beste. Gainera, nabarmentzekoa da 2017-2020 aldiko Sustapen Planeko proiektuetan lan egin duela, batik bat MUFACEren giza baliabideak eta irudi korporatiboa indartzearekin lotutako gaietan.\nIdazkari den mufaceko nagusiari hurrengo funtzioak dagozkio:\na) laguntza... eta teknikoa kide anitzeko organo mutualitateak.\nb) dela Eta g) administrazio eta funtzionamendu eraikinen intendentzia eta zerbitzuak... hobeak eta mantenimendua, horniduren eta erosketak, r barneko gaiak eta erregimen orokorrak, a ondasunen inbentarioa ere.\nc) kudeaketa ez, giza-baliabideak, quot; urteko etekina hobetzeko planak ez du ekintza gizarte eta prestakuntza. langile mutualitatearen ez diolako.\nd) gauzatzeari n, azterlan, txosten eta jaso a a beharrezko kudeaketa teknikoa n mutualitateari ematen dute, nola preparaci n eta izapideak: n, arau eta jarraibideak rdenes de servicio, r (informazioa eta erregimen... n lotutako. ez aplikatu eremuarekin. n - (Mutualismoa.\ne) egitea n eta izapideak: n gain r errekurtsoei eta erreklamazioei buruzko txostenak mufaceko erregimen, as mutualitateak, urteko langileak.\nf) kudeaketa Bertan ez dauden ondasun higiezinak mufacen zaharrak.\ng) egitea n eta aplikazioa (inform. plana eta demokratikoa da. azpiegituraren t n komunikazio eta teknologia eta teknikoa informazioa. g.\nh) beste erakunde batzuekin harremanak ezartzea eta ez beste guztiak espezializazioa: beste sail batzuei esleitutako bereziki.


Erosketa gida: txibiak, olagarroa eta txipiroiak\nLatako txibiak, olagarroa eta txipiroiak: berehalako proteinak\nKontserba horiek moluskuen nutrizio ezaugarri eta zapore guztiari bere horretan eusten diote; kontsumo gomendioek diote astean behin jan behar liratekeela, gutxi gorabehera\n1 martxoa de 2017\nElikagaiak kontserbatzeko moduak buruhauste handiak sortu izan dizkio gizakiari bere iraupena ziurtatzeko borrokan, eta urritasun garaietan edo sasoiz kanpora elikagaiak eskuratzeko zailtasuna izan da elikadura arloko industriaren akuilu nagusietakoa. Asko aurreratu da bide horretan, eta horren adibide dira elikagaiak hoztea eta izoztea, ehotzea eta zerealak irin bihurtzea, eta berdin arrainak, itsaskiak, begetalak eta lekaleak kontserbatan sartzea ere.\nKontserba industriak ekoizpenean eta salmentetan izan dituen hazkunderik handienak gerra garaiei lotuta egon dira. Hain zuzen, elikagaiak luzaro samar egoera onean mantentzeko metodoen bilaketak ez zuen emaitza onik eman Frantziako Iraultzaren garaia iritsi arte.\nOrduantxe aurkitu zuen behin betiko irtenbidea Nicolas Appert frantziarrak: elikagaiak beirazko ontzietan sartu, hermetikoki itxi eta ur irakinetan egostea bururatu zitzaion. Era horretan, elikagaia ongi kontserbatuko zela bermatzen den, baldintza berezietan biltegiratzen ibili beharrik gabe, eta hori berritzailea izan zen garai hartan.\nAurkikuntza hark Europa osoan eskuratu zuen ospea, eta horrela hasi zen sortzen kontserba industria. Ingalaterrak metalezko ontzia ekarri zuen (latorria), eta horrek aukera ematen zuen elikagaia berotan sartzeko eta material bereko taparekin hermetikoki ixteko. Latorriak abantaila handiak eskaintzen zituen beiraren aldean, besteak beste elikagaia argitik hobeto babesteko aukera.\nProzesua nabarmen hobetu zen autoklabea asmatu zenean: elikagaia esterilizatzeko tresna bat zen, eltze handietan egoste tenperaturak 100 ºC-tik gora igotzeko aukera ematen zuena. Denbora asko aurrezten zen ekoizpen aldian eta azkar eta eraginkortasunez desagerrarazten ziren mikrobioak; horri esker, handitu egiten zen elikadura arloko segurtasuna azken produktuan.\nLatako kontserba oso azkar hedatu zen Espainiako Estatuan ere, eta kontserben industria handitu egin zen urte gutxitan. Kalitatea handitzea ekarri zuen horrek, eta mundu mailan ereduzko bihurtu zen. Gaur egun, munduan arrain eta itsaski kontserba gehien ekoizten duen herrialdeetako bat da Espainia, eta aitortza handia du nazioartean.\nHorrek guztiak argi uzten du zer-nolako garrantzia duen arlo horrek, eta guri bizimodua errazteaz gain, enpresa sare eta langile talde handia biltzen du. Hala ere, Espainiako Estatuko leku guztiek ez dute garrantzi bera kontserba ekoizpenari dagokionez. Galizian du tradiziorik handiena, eta autonomia erkidego horretan ekoizten dira kontserba guztien %85,5. Andaluziak, Kantabriak eta Euskal Autonomia Erkidegoak ere industria garrantzitsua daukate.\nEspezieen arteko aldeak\nTxipiroi, txibia edota olagarroekin egindako kontserbak antzekoak dira, baina ez berdinak. Alde batetik, olagarroa (Octopus vulgaris) molusku zefalopodo bat da, eta bi bentosa lerrodun zortzi garro izaten ditu. Itsasertzean bizi izaten da, harkaitz tartean, 200 metroko sakontasunean gehienez ere. Elikatzeko, maskor bikoak, arrainak eta krustazeo txikiak jaten ditu gehienean. Otarre berezi batzuekin harrapatzen dute (aho estukoak izaten dira, propio horretarako eginak).\nBestalde, txibia eta txipiroia aipatzen ditugunean, ohiko txibiaz ari gara, izen zientifikoa Loligo vulgaris duenaz. Euskal Herrian zaletasun handia dute zefalopodo horrekin, eta “txipiroia” esaten diote txibia txikiari (hantxe sortu zen elikagai hori bere tintan prestatzeko errezeta). Denborarekin, Espainia osora hedatu zen izen hori txibia txikiaz aritzeko, eta egun txibia edo txipiroia esaten zaie txibia mota guztiei.\nZer-nolako aldea dago txibiaren eta potaren artean? Bi horiek bereizteko, hodiaren azken zatian dauzkaten bi hegalei begiratu behar zaie: txibiaren hegalek bere luzera osoaren bi herenak hartzen dituzte behin burua kenduta, eta potaren hegalek heren bat. Azalaren koloreak ere bereizten ditu (garbitu aurretik ikusten da hori), potak orban ubel edo moreak izaten baititu, txibiaren orban arrosakarak baino ilunagoak.\nEgiaz, potak edo txibia erraldoiak espezie bat baino gehiago biltzen ditu: pota arrunta (Todarodes sagittatus), pota hegalaria (Illex coindetii), neurri txikiagokoa dena, edo argentinar pota (Illex argentinus), kalitatez hobea. Potari luras esaten zaio Galizian eta jibia Hego Amerikan, nahiz eta jibia, berez, txokoa den (gaztelaniaz, sepia). Guztiak dira familia bereko kideak.\nPotak nutrizioaren ikuspegitik dituen ezaugarriak eta txibiarenak berdinak dira proteinei dagokienez. Bitaminetan, B3a eta B12a nabarmentzen dira, eta mineraletan, fosforoa, potasioa eta magnesioa; gantza, berriz, gutxi izaten du potak. Zapore eta testura zakarragoak izaten ditu, eta pota denak ere berdinak ez diren arren kalitatez, bakar batek ere ez du gainditzen txibia.\nKontsumoa eta latan sartzea\nDietan behar duten lekua\n2015. urtean, %9 handitu zen arrain eta itsaski kontserben kontsumoa 2010. urtearekin alderatuta, eta herritar bakoitzak, batez beste, 4,5 kilo jan zituen. Hortaz, arrantzako eta akuikulturako produktu guztien artean, kontsumo igoera (per capita) izan duten bakarrak dira azken sei urteetan. Har dezagun gogoan lehen lekua arrain freskoari dagokiola, zeinak Estatuko etxeetan jaten den arrainaren %45 osatzen baitu.\nKontserba Ekoizleen Espainiako Elkarteak (Anfaco-Cecopesca) emandako datuen arabera, Espainiako Estatuko etxeetan 1,15 milioi tona produktu kontsumitu zituzten arrantzakoak eta akuikulturakoak (ia 9.000 milioi euroko balioa izan zuten). Zifra horietan, kontserbek eta itsaskiek %17,3 eta %20,4 osatu zuten hurrenez hurren, ia 200 tonarekin eta 1.800 milioirekin.\nKontserba horien errazio estandar eta gomendagarria 115 gramo ingurukoa da, eta kopuru horixe izaten dute ontzi klasikoek. Kontsumo maiztasun gomendatua astean behingoa da gutxi gorabehera, modu erraz eta merkea baita dietan proteina kantitate on bat sartzeko produktu osasungarri batekin. gainditzen txibia.\nEgoste eta esterilizazio prozesu termiko bat izaten da kontserba eta era askotakoak daude: oliba oliotan, landare oliotan, eskabetxean, naturalean, saltsan, eta abar.\nLehengaia jasotzea. Lehengaia fabrikara heltzen denean eta biltegiratu edo prozesatu aurretik, lehenbiziko kontrolak egiten zaizkio, eta hor ikusten da baliagarria izango den edo ez kontserbak egiteko. Langile kualifikatuek aztertu eta kontrolatzen dituzte segurtasun eta kalitate parametroak.\nGarbitzea, hautatzea eta berriz garbitzea. Edozein manipulazio prozesuri ekin aurretik, lehengaia garbitu egiten da zikinkeria oro kentzeko eta salgai jartzeko modukoak ez diren zatiak ere bai (oskolak, buruak…). Eskuz egin daiteke edo sistema automatizatuekin. Txibiak beste jokamolde bat eskatzen du; lehenik bereizi egiten dira ahoa eta gorputza. Ondoren kendu egiten zaio azala. Eta horren ondoren, “lumatxoa” kentzen zaio barrenetik (exohezurdura baten antzekoa da), eta buelta ematen zaio hodiari, ongi garbitu eta edozein hondakin ateratzeko. Ondoren, ahoa eta begiak kentzen zaizkio, eta urdail ingurua.\nEgostea. Zefalopodoak garbitu ondoren, deshidratatze prozesu bat egiten da egosaldi baten bitartez, lurrunetan edo uretan zein gatzunetan. Fase horretan zorrotz kontrolatzen dira tenperatura, gazitasun maila eta lehengaiaren beraren ezaugarriak. Zefalopodoen elaborazio prozesua delikatua izaten da, puntuan egosi behar dira.\nHoztea eta garbitzea. Egosi ondoren, beharrezkoa izaten da produktua hoztera uztea, manipulatzeko aukera emango duen tenperatura iritsi arte. .\nOntziratzea eta likido estalgarria eranstea. Produktua ontziratzeko eta likido estalgarria (olioa, gatzuna, saltsak…) eransteko prozesua eskuz egin daiteke edo sistema automatikoen bitartez. Ontziratzeko garaian, kontuan hartzen da baldintza guztiak egokiak izan daitezela, ezerk ez diezaion sortu desbideraketa sentsorialik produktuari, edo deformaziorik ontziari, esterilizatzeko prozesuan erabiltzen diren tenperatuen eraginez.\nIxtea eta esterilizatzea. Latak ixtea eta esterilizatzea. Bete ondoren, ontziak hermetikoki ixten dira eta esterilizatu egiten dira tenperatura handietan (lurruna edo ura erabilita), erabat desagerraraz daitezen tenperaturarentzat sentiberak diren mikroorganismoak eta beroarekiko erresistenteak diren bakterio patogenoak. Esterilizatzeko unean, 110 ºC eta 121 ºC arteko tenperatura ematen zaie arrainei eta itsaskiei denbora tarte zorrotz kontrolatuetan. Horrela, bermatu egiten da kontserbak segurtasun eta kalitate berme guztiekin helduko direla kontsumitzaileengana.\nLatak garbitzea eta biltegiratzea. Azkenik, ontziak hoztu egiten dira, garbitu eta, lehortu direnean, aurkezpenaren arabera, kartoizko zorroetan sartzen dituzte eta biltegiratu egiten dituzte banatu aurretik. Enpresaren kalitate kontrolak bermatu egiten du akatsen bat duen edozein ontzi berehala aterako dutela sailetik eta ontzi guztiak kontrolatu egingo dituztela merkatura atera aurretik; horrekin, bermatu egiten dute segurtasun parametroak bete egingo direla\nManipulatzeko, ontziratzeko eta biltegiratzeko garaian erabiltzen dituzten baldintza berezi horiei esker, arrain eta itsaski kontserbak giroko tenperaturan biltegiratzen dituzte, hozkailuetan sartu gabe.\nZer-nolako elikagaiak ematen dituzten\nZer-nolako osagaiak izaten dituzte molusku-zepalopodo horien kontserbek? Lehengai nagusiaz gain (proteina iturri bikainak dira, gorputzean zati jangarri gehien duten espezieak baitira proportzioan), honako hauek izaten dira kontserba horiek ohiko beste osagai batzuk:\nGatza. Nahiz eta produktu seguruak diren, ez da komeni neurrigabe jatea, eta elikatzeko modu orekatu baten barrenean egin behar zaie lekua. Nutrizioaren ikuspegitik, gatz kopurua izaten dute mugarik handiena, osagai hori kontserbagarri gisa erabiltzen baitute guzti-guztietan (kontserbako arrainaren 100 gramok sei aldiz sodio gehiago izaten dute, batez beste, arrain fresko kopuru berak baino). Aztertu ditugun kontserbetan, 0,7 eta 1,95 gramo artean agertu da gatza ezarri dugun errazioarentzat (115 gramo), eta azken kopuru hori asko da, egunaren buruan hartu behar litzatekeenaren ia %40. Garrantzitsua da adieraztea arrain kontserbak gero eta gatz gutxiagorekin merkaturatzen dituztela, ez baitiete gatzik eransten elaborazio prozesuan. Horri esker, zenbaitetan %65 gatz gutxiago izaten dute arrain kontserba normal batekin alderatuta.\nMetal astunak. Arrain handiek metal astun kontzentrazio aipagarriak izaten dituzte (merkurioa, beruna, kadmioa), eta, ondorioz, elikadura arloko segurtasunagatik, ez da komeni kontserba horiek atunarenak eta hegaluzearenak izatea nagusiki, eta hobe da nutrizioaren aldetik antzekoak diren espezie txikiagoekin txandakatzea (sardinak, antxoak, txitxarroa eta melba). Aholku hori oso garrantzitsua da haurrentzat, andre haurdunentzat eta bularra ematen ari direnentzat. Itsaskien multzoak handitu egiten du itsasoko produktuak jateko aukera (latakoak), baina neurri batzuk hartu behar dira hor ere. Multzo horretan sartzen dira krustazeoak eta moluskuak ere, bai bi maskorrekoak eta bai zefalopodoak ere. Txokoa, txibia eta olagarroa neurrian jatekoak dira bi maskorrekoen aldean, horiek berezko joera baitute itsasoko kutsadura iragazteko (artsenikoa, gernuarekin 2 edo 3 egunean kanporatzen duguna). Kontuan hartu behar da faktore askoren mendekoa izaten dela toxikotasun maila: zer itsasotan arrantzatu den, zer arrain mota den, urte sasoia eta ugaltze garaia.\nKolesterola. Txibiak hiru aldiz kolesterol gehiago du beste edozein moluskuk baino (ganbek eta otarrainxkek baino gutxiago hala ere), nahiz eta bere lipidoen izaera ez den hain kaltegarria osasunarentzat, betiere neurrian janez gero (saturatugabeak ditu gantz azidorik gehienak). Gure gibela arduratzen da kolesterol exogenoa xurgatzeko prozesua mugatzeaz (elikagaietatik datorrena alegia), baina horrek ez du esan nahi neurrigabe jan ditzakegunik halako kontserbak eta gure dieta osatzen duten elikagaiak aukeratzeko garaian burua erabili behar ez dugunik; horrekin batean, gainera, landare jatorriko produktu fresko ugarirekin orekatu behar ditugu.\nOlioak. Aztertu ditugun kontserbetan, gisa honetako oharrak aurkitu ditugu: “Oliba oliotan” eta “Oliba olioarekin”. Lehenak esan nahi du lehengaia estaltzen duen olioa olibarena dela %100ean, eta bigarrenak adierazi nahi du oliba olioa bigarren mailako osagaia dela kontserba horretan, eta olio nagusia beste bat dela (soja edo ekilore olioa).\nUra. “Naturalean” datozen kontserbetan ez da olioa erabiltzen likido estalgarri gisa, ura baino ez (produktua egosteko erabili dena) eta gatza ere bai zapore emaile eta kontserbagarri gisa. Begi bistakoa da “oliotan” datozenek baino kaloria gutxiago ematen dutela. Edonola ere, zefalopodoen kontserba gehienak olioz estaliak egoten dira edo bestelako saltsaren batekin.\nKontserbagarriak eta koloratzaileak. Kontserben ezaugarrietako bat da, elaborazio prozesua halakoa izaten dutelako, ez daramatela kontserbagarririk, eta eramanez gero ere, kopuru txikietan izaten dituztela. Horrekin batean, giroko tenperaturan biltegiratu daitezke, eta toki eta egoera askotan jan. Erabilienen artean, E-153 eta E-160c daude; lehenbizikoak beltz-ikatz kolorea ematen du eta bigarrena piperrauts estraktua da (papikra).\nBere tintan datozen txipiroiek eta amerikar saltsan datozenek antzeko osagaiak izaten dituzte: tomatea, oliba edo ekilore olioa, tipula, almidoi moldatua eta espeziak, gatza, azukrea ere; batzuetan, aipatu ditugun koloratzaileak.\nTxipiroi beteentzako, beren garroak erabiltzen dituzte betegarria prestatzeko, xehe moztuta, eta saltsa mota bat baino gehiago erabil daitezke laguntzeko (amerikarra, oliba olioa, galiziarra…), eta bakoitzak bere ukitua ematen dio zaporea: mina, gozoa, espeziaduna…\nOlagarroa prestaera sinpleagoekin aurkezten da gehienean, oliba oliotan edo baratxuri eran; molusku horren garroak izaten dira, eskuz moztuak, eta bere-berea duen zapore berezi horrekin gozatzeko aukera ematen du.\nMerkatuan dauden aukera guztien artean, osagai gutxien duten eta modurik sinpleenean prestatuta dauden kontserbek eman dituzte nutrizio baliorik onenak, adibidez olagarro eta txipiroi zatiek, izan baratxuri eran edo oliba oliotan.\nSaltsa landuagoak dituztenek baino gantz saturatu gutxiago ematen dituzte, adibidez, amerikar saltsan datozenek baino gutxiago, zeinak azukre eta gatz gehiagokoak ere badiren. Aukera osasungarriago horiek oso onak dira haurrei eskaintzeko edo osasun arazoengatik gatza/sodioa eta gantzak oso zorrotz zaindu behar dituztenei emateko.\nProteina kopurua ere aski aipagarria dute bi kontserba horiek, 115 gramoko errazioak 7,8 eta 30 gramo artean baitabiltza. Tarte zabalak dira oso, eta, horregatik, arretaz irakurri behar da etiketa. Proteina gutxien duten kontserbek, oro har, kopuru txikiagoetan izaten dute lehengai nagusia (zafalopodoak).\nIngurumena eta produktu kimikoak\nKontserben arloko industriak erantzukizunez jokatzen du ingurumenarekin. Alde batetik, kontserbak hotzik eman gabe biltegiratzeko modua lortu du, eta horrek energia asko aurreztea dakar; bestetik, ontzi birziklagarriak erabiltzen ditu.\nAzaldu dugun bezala, ekoizteko eta egiteko moduagatik, kontserba latek begi bistako onura dakarkiote ingurumen arloko segurtasunari. Lehenik eta behin, elikagaia hartzen duen ontziak eta ontzia biltzen duen kutxak errespetatu egiten dituzte birziklatze arau guztiak. Munduan gehien birziklatzen den metalarekin eginak daude latak, eta eraldatze prozesu bat eman ondoren, berrerabili egiten dira. Ontzi horiek egoera onean kontserbatzeko, gainera, ez dira hotzetan eduki behar, eta hor energia asko aurrezten da. Eta horrek bi onura nabarmen ditu: ekonomikoa, kontsumitzailearentzat, eta ingurumenari dagokiona. Ildo horretan, kontserben arloak lanean jarraitzen du ekoizpen prozesu guztietan ingurumena errespetatzeko, hasi espeziak arrantzatzen direnetik eta ontzietan sartu arteraino.\nKonposatu kimiko toxikoei dagokienez, A bisfenola edo BPA esaten zaiona (plastikoaren eratorri bat da) asko erabiltzen da elikadura arloko industrian latak estaltzeko material gisa, freskagarrienak, kontserbenak edo tetrabrikak. Plastifikatu horrek saihestu egiten du latak duen edukiak lata bera herdoiltzea; material hori, beraz, elikagaiekin harremanetan egoten da, eta egun ere aztertzen ari dira zer-nolakoa den elikagaietara pasatzeko arriskua. Kutsatzeko arrisku potentzial hori saihestu egiten da beirazko ontzietan datozen kontserbak aukeratuz gero.\nEuropako Batasunak, Elikadura arloko Segurtasunaren Europako Agintaritzaren bitartez (EFSA), arautua du substantzia horren gehienezko kopurua, eta muga horiek seguruak dira herritarrentzat, nahiz eta zenbait herrialdetan -Frantzian, adibidez- araudia are zorrotzagoa den. Hala ere, azken aldian Ekoizleen Elkartea (Anfaco) presioa egiten ari da, eta gero eta lata gehiago merkaturatzen dira BPArik gabe, eta inbertsioak egiten ari dira ontzi horien inguruko ikerketak egin eta emaitzak hobetzeko.\nElikadura arloko eta aurrezteko gomendioak\nKontserbak latazko ontzietan eta beirazkoetan aurki daitezke. Beti ez da erraza bat edo bestea hautatzea, gauza bat baino gehiago hartu behar baitira kontuan: ontziaren sendotasuna, edukia eta osagaiak ikusteko aukera, marka, kalitatea eta baita produktu kopurua ere.\nLehenbiziko plater gisa jateko.\nNorberaren gustuen araberakoa izango da aukera, baina hemen bi proposamen (gustagarri) egingo ditugu. Lehenbizikoa, txipiroi batzuk saltsa beltzean, arroz sinple batekin zerbitzatzeko modukoak. Bigarrena, olagarro kontserba bat, ezin hobea patata egosi batzuekin, oliba olio haritxo batekin eta piperrauts ukitu batekin laguntzeko.\nZizka-mizka moduan erabiltzeko.\nEdozein kontserba da aukera egokia otordu artean mokadutxo bat egiteko, aski baita lata edo ontzia irekitzea eta mahaira ateratzea. Hala ere, ukitu mina duten txibiak jartzea aukera ikusgarria eta originala gerta daiteke mokadutxo bat egiteko.\nBertsiorik sinpleena da beti osasungarriena, naturalean datorrena, baratxuri eran edo oliba oliotan, izan olagarroa edo txipiroiak (azukre erantsirik gabeak, jakina). Hau da, saihestu egin behar ditugu osagai hori daramaten kontserbak. Nahi izanez gero, xukatu egin dezakegu berez dakarten likidoa eta guk geuk erantsi dezakegu oliba olio birjina estra (tanta batzuk) eta piperrauts pittin bat.\nKontserbarik sinpleenak edo saltsa eta espezia gutxien dutenak dira egokienak haurrentzat. Era horretan, zapore leunak eskainiko dizkiegu, edo nahi badugu, ukitu pertsonalagoa eman.\nTxibia, txipiroi eta olagarro kontserbak ez dira ezinbesteko elikagaiak eguneroko dietan. Hala ere, oso egokiak dira biltegian edukitzeko eta otordu edo mokadu goxo, erraz eta osasungarri bat prestatzeko. Lata horiek guztiak bere horretan jan daitezke, aperitibo gisa zerbitzatu eta beste plater -landuago- batean osagai gisa erabili. Produktu horien dohainik handiena da, nutrizio arloko ezaugarriez gain, denbora asko aurrezten digutela sukaldean eta kontserbatzeko ez dela gastu berezirik egin behar.\nElikagai horien kostua aldatu egiten da -dezente, gainera- markaren, animalia espeziearen eta saltsa edo likido estalgarriaren arabera. Prezioetan alde handiak daude: EROSKI etxeko txibiak, bere tintan, 5,50 euro balio du (kiloak), eta DANI etxeko txibia beteak, oliba oliotan, 51 euro. Erosketa saskietan ere argi ageri dira alde horiek: produktu batzuk edo besteak hautatu, %70eraino aurreztu daiteke azken prezioan.\nOro har, txipiroiak garestiagoak dira txibiak eta olagarroa baino. Oliba oliotan datozen aurkezpenak ere garestiagoak dira. Horrela, gure erosketa saskia merkatzeko, produktu apalagoak hauta ditzakegu osagai nagusi izango ez dituzten platerak prestatzeko, betegarri gisa erabiltzeko edo pate modukoak egiteko, eta une berezietarako, berriz, garestienak edo gourmet erako kontserbak erabil ditzakegu.\nKontserbak: berehalako irtenbide izatetik, gourmet ukitura\nArrain kontserba bat etxean edukitzeak behin baino gehiagotan lagundu izango digu denbora faltari gain hartzen eta otorduak aurrera ateratzen, plater landuagoak prestatzeko modurik ez genuelako. Ontziko produktuen aberastasun gastronomikoak, ordea, gero eta aukera gehiago eskaintzen digu sukaldean. Batetik, lehen merkatuan ez zeuden itsaski eta arrain asko jartzen direlako gaur egun kontserban salgai. Bestetik, munduko sukaldari ospetsu askok lekua egin dietelako mantso-mantso beren errezetetan; ondorioz, elikagai horiek ere ospe nabarmena eskuratu dute, eta urte gutxian asko handitu dira sukaldean erabiltzeko moduak eta aukerak. Gaur-gaurkoz, kontserbak ez dira “lata hutsak”; orain, “gourmet” sailekoak ere badaude, luxuzkoak alegia, eta goi mailako elikagai bihurtu dira, kontsumitzaileari aukera asko eskaintzen dizkiotenak.\n"Espainian etxe bakoitzak alferrik galtzen du kontsumitzen duen energiaren %20"


OEITko medikuek erraustegiak eragiten dituen osasun arazoez ohartarazi dute | Usurbildarrak aurrera\n← Udalak Santueneako “Gure Elkartea”ko instalazioen erabilpena esleitzeko prozedura martxan jarri du\nUsurbilgo Udalak Artzabal jatetxearen esleipen prozedura martxan dela iragarri du →\nOEITko medikuek erraustegiak eragiten dituen osasun arazoez ohartarazi dute\nPosted on 2016/02/03 | Utzi iruzkina\nOEIT mediku taldeko Pauilin, Berridi, Villandiego, Mitxelena eta Barandiaran, atzo, Donostian egindako agerraldian. (Arg.: Andoni Canellada/Argazki Press)\nOEITko kideek (Osasuna eta Errausketa Ikerketa Taldea) osatzen duten medikuek edozein azpiegitura eraiki aurretik, gizakien osasunari lehentasuna ematen dion arduraren printzipioa kontuan hartzea eskatu die Gipuzkoako arduradun politikoei. Atzo (otsailak 2) Donostian agerraldia egin zuen taldeak. 2004tik 2015eko azarora arte nazioarteko datu base zientifikoetan egindako azterketak kontuan hartuta, hainbat datu eman zituzten erraustegiek gaixotasunak areagotzen dituztela frogatzeko.\nHona hemen OEITk aipatutako hainbat datu:\nErrauste planta batetik hamar kilometroko erradioan bizi direnen artean, minbizia kasuek %3,5 egiten dute.\nNazioartean egindako ikerketen arabera leuzemia kasuak %21 areagotzen dira errauste plantatik bost kilometroko erradioan bizi diren pertsonen artean; pleura minbizien kasuak %84 ugaritzen dira eta behazuneko minbizia kasuak %24 areagotzen dira.\nGaixotasun hauek erraustegiek sortzen dituzten errautsen, eskorien eta karbono dioxido isurketen ondorioz gertatzen dira.\nZubietako errauste plantak 5.900 tona errauts sortuko ditu urtean, eta horiek jasotzeko segurtasun zabortegiak beharrezkoak izango dira.\nErrautsek jasotzen duten tratamenduak ere ez du kutsadura arriskua gutxitzen. Urak eta haizeak eragindako higadurak kutsadura hori zabaldu egiten dute, gizakiengan eragin kaltegarriak sortuz.\n163.500 tona hondakin erreko dira\nGipuzkoako Aldundiak egin dituen aurreikuspenak betetzen badira, Zubietako erraustegian urtean 163.500 tona hondakin erreko dira, eta horrek 157.000 tona karbono dioxido sortuko dituela jakinarazi dute. Isurketa horiek 2015ean Parisen egindako goi bileran hartutako konpromisoetatik urrun egoteaz gain, «klimarako mehatxua dira, medikuaren esanetan.\nOsasuna eta Errausketa Ikerketa Taldea Donostian azterlana aurkezten. (Argazkia: OEIT)\nGaixotasunek isurketa horiekin lotura\nGaixotasun ugarik isurketa horiekin lotura dutela frogatu dute OEITko medikuek aztertu dituzten ikerketek. Datu hauek erraustegia dagoen eremutik bost eta hamar kilometro arteko erradioan gertatzen diren arren, ondorioak eremu horretatik kanpora ere zabaltzen direla esan dute medikuek:\nEragin nabarmena dute arnas aparatuko edo bihotzeko gaixotasunekin.\nPapera erretzeagatik sotzen diren hidrokarburo poliziklikoek biriketako minbizia eragiten dute.\nAnemia eta dermatologia arazoak sor ditzakete.\nErbi ezpain kasuek %30 egin dezakete gora errauste plantek isurtzen dituzten partikula kutsatuen ondorioz.\nHeriotza tasak ere gora egiten duela ohartarazi dute.\nbeste sistema batzuk aztertzeko eskaera\nOEITko medikuek hondakinak tratatzeko erraustegiak ez diren beste sistema batzuk aztertzeko eskaera ere egin dute (2004an egin zuen lehen aldiz eskaera), eta gogoratu dute zabortegiak ez direla erabat desagertuko: “Gizartean barneratuta dago erraustegiekin zabortegiak desagertuko direla, baina errauste plantek sortzen dituzten hondakinak jasotzeko beti beharko dira zabortegiak. Osasuna dago guztiaren gainetik, eta ezinbestekoa da gizarteak ere datu horien berri izatea. Erraustegiak txarrak direla erakutsi nahi dugu, eta datuak ditugu horretarako. Agintari politikoekin eta herritarrekin datuak partekatzeko prest agertu gara”.


Windows 10 iritsi da, eta inoiz baino interesgarriago dator — Gaztezulo\nWindows 10 iritsi da, eta inoiz baino interesgarriago dator\nWindows 10 iritsi da, eta inoiz baino interesgarriago dator https://www.gaztezulo.eus/albisteak/windows-10-iritsi-da-eta-inoiz-baino-interesgarriago-dator https://www.gaztezulo.eus/albisteak/windows-10-iritsi-da-eta-inoiz-baino-interesgarriago-dator/@@download/image/windows10_1441198602.jpg\nMicrosoften sistema-eragile ezagunaren azken bertsioa kaleratu berri da, eta guk software librearen alde egiten dugun arren, garrantzitsua iruditzen zaigu gehien erabiltzen den sistema-eragilean egindako azken aldaketen zergatia ulertzea.\nSorpresa Windows 8 bertsioarekin etorri zen, urte askotan erabilitako mahaigainaren desagerpenarekin. Galduta sentitzen ginen, eta informatika teknikarien telefonoa etengabe jotzen aritu zen denbora luzez. Jendeak ez zekien oinarrizko ekintzak nola burutu; Microsoft hanka-sartzeaz konturatu zen, eta 8.1 bertsioan betiko mahaigaina berreskuratu zuen.\nHorren guztiaren atzean badago arrazoi bat: konbergentzia. Microsoftek hainbat produktu ezberdinentzako softwarea garatzen du, adibidez, ordenagailuak, telefono mugikor eta Xbox bideo-joko kontsolarentzako, eta produktu bakoitzarentzako aparteko softwarea garatzea oso garestia da, produktu bakoitza erabat independientea eta autonomoa delako. Horregatik, Canonical-en (Ubuntu sistema askearen atzean dagoen enpresa) pausoak jarraitu eta produktu guztientzat sistema-eragile bera garatzeari ekin zioten. Horixe izan zen mahaigaina desagertzearen arrazoia, eta mugikorretan dugun interfazea agertzearena. Beraz, aldaketarekin zer lortu nahi zuten? Edozein gailu erabilita ere, erabiltzailearen esperientzia guztietan berdina izatea.\nHasiera batean, ideia ona dela esan daiteke, baina erabiltzaileoi ez zitzaigun ordenagailuko esperientzia askorik gustatu. Azken finean, ordenagailua eta Smartphone-a gailu ezberdinak dira eta modu ezberdinean erabiltzen ditugu. Baina eroriaz ikasten da oinez, eta, beraz, Bill Gatesek atzera egin eta Windows 10 berrian mahaigaina berreskuratu du, eta horrekin batera, nola ez, baita Hasiera botoia ere. Nolabait, Windows 7 eta Windows 8 bertsioen arteko hibrido oso interesgarria da sistema-eragile berria.\nAldaketa nagusi horretaz gain, badira bestelako berrikuntza interesgarri batzuk ere. Adibidez, Cortana izeneko laguntzaile adimentsua izango du, Androideko Google Now edo iOSeko Siriren baliokidea dena eta orain arte Windows telefonoetan bakarrik erabili zitekeena. Beraz, zientzia fikziozko filmetan bezala ordenagailuarekin elkarrizketak izateko eguna geroz eta gertuago dugu. Momentuz baina, oinarrizko ekintza batzuk burutzeko gaitasunarekin konformatu beharko dugu.\nMugikorrean bezala, ordenagailuan ere gero eta garrantzitsuagoa da jakinarazpenak jasotzea. Hala, zure sare sozialetako jakinarazpenak, jasotako azken mezu elektronikoak edo agendako hurrengo abisua jakinarazpen panelean jasoko dituzu; Mac OX sistema-eragilearen erabiltzaileek badakite zertaz ari naizen. Bada orain Windowsen erabiltzaileek ere baliabide hori eskura izango dute.\nHorretaz gain, Windows 10ekin edozein tablet ordenagailua bailitzan erabiltzeko aukera izango duzu. Horretarako, noski, sagua eta teklatua beharko dituzu, baina gainontzean, aipatutako konbergentzia dela-eta inolako arazorik gabe bihurtuko duzu tableta ordenagailu. Eta ezinbestekoa zaigun kontrol panelari dagokionez, goitik behera berdiseinatu dute, eta, kasu honetan ere, Mac OX zein Ubuntu inspirazio iturri izan direla esan daiteke.\nBestalde, aipatzeko modukoa da Internet Explorer nabigatzailearen agurra. Guztiz zaharkituta zegoen, eta, azkenean, baztertzea erabaki dute. Ordezkoa Spartan izeneko nabigatzailea da; garapen propioa izan du.\nAmaitzeko, datozen urteetan asko ikusiko dugun HoloLens izeneko teknologia ere badakar. Errealitate areagotuaren oso antzekoa da, baina errealitatea eta irudi birtualak modu ezberdinean fusionatzen ditu, hologramak erabilita. Hala, betaurreko berezi batzuen laguntzarekin, mundu birtuala eta errealitate fisikoa batzen ditu.\nDenbora izango da epaile, baina badirudi Bill Gatesen enpresak aurrerapausoa eman duela. Momentu aproposa izan daiteke Microsoften sorrera eta Apple-ekin izandako tirabirak erakusten dituen Pirates of Silicon Valley (1999) filma ikusteko!\nSan Franciskoko kaleak berrizendatu dituzte bertan sortutako Startup enpresen izenak erabilita.\nSistema-eragile librea eduki ez arren, erabiltzen dituzun programak askeak izan daitezke. Katalogo honetan hainbat dituzu eskura.\nSare sozialetan sekulako arrakasta du. Bideo, irudi zein testu barregarriak elkarbanatzen ditu.


Events – Kultura Zientifikoko Katedra\n“Todo lo que quisiste saber […]\nZientzia oso tresna egokia da gizarte osoarentzat, pertsonen ongizatearen aldeko ikerketa hainbat ikuspegitatik bultzatu ahal izateko. Baina zientzia esparruan ere, zenbait kolektibok, LGTBIQA+ kasu, diskriminazioa eta egoera bortitzak jasaten dituzte eguneroko jardunean, eta horien ondorioz, […]\nIbaiak funtsezko bizitza-iturri dira Lurrean. Gizakientzat edateko uraren erreserba garrantzitsua ez ezik, planktonaren, onddo eta landareen, anfibioak eta arrainak bezalako animalien eta era askotako beste hainbat izaki bizidunen bizilekua dira. Egun, klima-aldaketaren eta honi lotutako […]\nLOGOS elkarteak Zientziaz Blai jardunaldia antolatu du ekainaren 3 eta 4an Bilboko San Frantzisko auzoan. Zientziaz Blai izaera didaktikoa duen dibulgazio zientifikoko proiektu bat da, gizarte estigma bizi duten zonalde eta auzokideei kultura zientifikoa […]\n20maiatza / Bilbao\nBilbon antolatuko da berriz ere, maiatzaren 20an, hezkuntza arloko hainbat gai egungo ebidentzia zientifikoaren arabera jorratuko dituen “Hezkuntza-frogak” jardunaldia. Aurreko urteetan Gasteiz eta Donostia bisitatu ondoren, UPV/EHUko Kultura Zientifikoko Katedrak eta Promaestro Fundazioak Euskadiko […]\n28 – 29Api / Bilbao\nEboluzioari eta neurozientziari buruzko IV. jardunaldi nazionala\nBenetan diseinatuta gaude besteekin konektatzeko? Hala bada, zergatik daude oraindik psikopatak? Paranoia eta eldarnioak tarteko dituzten bestelako nahasmenduak tratatu ahal dira eboluzioaren ikuspegitik? Eta nola aldatu da sexu-erakarpena gure ‘aitona-amona’ hominidoen garaietatik hona?\nGaldera hauei […]\n6Api / Bilbao\nMikroalgak, etorkizun handiko organismo txikiak\nPlanetako ur guztietan, gozoetan zein gazietan, tamaina txiki-txikia baina potentzial handia duten organismo fotosintetikoak hazten dira. Mikroalgak dira, eta horien printzipio aktiboak hainbat elikagai, sendagai eta produktu kosmetikotan aurki ditzakegu egun, oso onuragarriak baitira osasunarentzat […]\n1Api / Bilbao\nPresentación del libro: “Los males de la ciencia”\nPi eguna BCAM NAUKASekin martxoaren 14an\nSeguru asko, Pi dugu historiako zenbakirik ospetsuena. Egia esanda, π letra grekoaz irudikatzen den Pi zenbakia, munduan dauden konstante matematikorik garrantzitsuenetakoa da, gizakiek duela 4.000 urte baino gehiagoz geroztik ikertzen dihardutena.Zirkunferentziaren luzeraren eta diametroaren […]\nPentsatu al duzu inoiz zergatik entzuten den hobeto zure ahotsa dutxan kantatzen duzunean? Aurrekoak badu azalpen zientifiko bat. Komuneko horma gogor eta lauei esker, gela honek benetako erresonantzia-kaxarena egiten du, eta soinuaren uhinak hormetan islatzen […]


Likido medikoa Betetze-kapsulatzeko etiketatzeko makineria ahozko likidozko botilak betetzeko linea automatikoa - NPACK\nHasiera » Produktuak » Betetzeko makina » Likido medikoa Betetze-kaputxeen etiketatze-makineria ahozko likidozko botilak betetzeko linea automatikoa\nBotila botilen etiketatze estalduraren lineako betetze-lerroak 5 -100 ml-ko hodietako 5 bibratorez osatutako lerroak Jordaniako gure bezeroentzat diseinatu eta fabrikatu ditu, makina gure fabrikan probatuko dutenak bi aste hauetan. Gaur egun oso ondo funtzionatzen duen makina probatzen dugu eta, beraz, makina bat erreferentziatzat zerrendatzen da behean bezala:\nNPACK-10G dosi txikia betetzeko eta estaltzeko makina\nBotilen zehaztapena ： 5ml eta 10ml （bolumen handiago bat eska daiteke）\nPotentzia ： 220V-50Hz / 1.2KW\nNeurria orokorra: 2500 × 850 × 1600 （mm） pisua: 600KG\n4 betetzeko tobera eta 2 buru buru: 1200-1800bpm\nBetetze-errorea: ≤ ± 1% (Kantitate estandarra)\nBiratzeko biraketa-etekina: ≥99%\n1. Makina Mitsubishi maiztasuneko motorren kontrolerako erabiltzen da, funtzionamendu erraza, egonkorra eta fidagarria\n2 Makina botilaren hainbat espezifikazioetarako egokia da.\n3. Erregulazio lotua zabala da; estalduraren oinarria izan daiteke, bidearen magnitudea eta beheko maila, torloju makina erregulagarriak edozein erregulazioren esparruan\n4. Maiztasuna estutzea biribil abiadura motorren kontrola, zinta garraiatzailearen botila. Gobernadore elektronikoen motor kontrolerako aterpetxeak eta zinta garraiatzailearen abiadura, torloju txanoen erregulazioa puntu egokia da.\n5. Torloju-txanoa, txanoak ez du patinatuko, gorputz botila hondatuek ez dute siesta, atzapar motako torloju makinarekin alderatuta, lanaren eraginkortasuna askotan.\n6.Adopatu ohiko erabilerarako ponpa herdoilgaitza edo zeramikazko ponpa erabilera berezian, dosia doitzeko aukera sorta handia betetzeko.\n7. Zeramikazko ponpak instalatzeko sistemak ez du adsortzio drogak Egonkortasun kimikoa ona da. Tenperatura, korrosio eta higadura handiko erresistentzia\n8. Maila baxuko likido depositua garbitzeko komenigarria da.\n9. Betetze-sistemak murrizteko funtzioa du, ez jaitsierarik. Aplikatu likidoaren likatasun mota guztiak betetzea. Betetzeko tobera botila urpekaria da makinan, ekonomikoa eta leku baxua edukitzea.\n10. Une magnetikoa kaputxatzeko sistema, doitu, estutu askatasunez adosteko\n11． Makina osoa GMPen eskakizunen arabera diseinatuta dago.\nⅡ. Makina automatikoko ebakidurarako makina 5ml eta 10ml VIALS\nModel Ondasunen deskribapena Kopurua (multzo) Prezio unitarioa (USD) Ohar\nLH-BS Botila txikientzako pegatina-makina automatiko osoa 1 10300 5ml elikatze automatikoa barne\n10ml elikatze automatikoa 1 640\nEtiketatzeko makinak egiten adituak gara, etiketatzeko makina nola aukeratu aukeratzen da etiketen neurriaren eta botilaren formen eta botilaren tamainaren arabera. Botilaren dimentsioaren eta formaren arabera, asko Txinako tokiko farmazia lantegietara saldu eta beste herrialde askotan esportatu genuen makina egokia aurkeztu eta gomendatu nahi dizugu.\nLH-BS Horizontal Auto etiketatzaile makina horizontala\nLehortzen ez den kola etiketatzeko makina horizontala oso erabilia da elikagaietan, sendagaietan, produktu kimiko finetan, hornidura kulturaletan eta elektronikan eta abarretan. Objektuak diametro txikiak dituzten eta erraz zutik jartzeko etiketetan aplikagarriak dira, esate baterako, ahozko likido botilak, ampola botilak, orratz hodi botilak, bateriak, urdaiak, saltxitxak, probak, boligrafoak eta abar.\nAmpoule botilen titularra, ampola botilak titular horrek emango ditu.\nIjezketa altzairuzkoa da, plastikoaren ordez\nEdukiontzia (barruko kalitate handiko errodamenduak ez dira inolako botilik kaltetuko)\nKodetze-unitatearen kodetze-unitatea. Etiketa, data\nDelta Ukimen pantaila Taiwanetik\nVTV motorra Japoniatik\nTaiwaneko Delta PLC\nEtiketak sakatzeko gerriko sinkronikoa eta urte berri batean ordezkatuko da\nAbisu Unitatea (botilarik ez bada, etiketarik ez bada, abisu unitateak funtzionatuko du.)\nDRIVE Urratsez motor\nETIKETAREN BISITEGIA 100 ~ 300pcs / minutuko\nETIKETAREN TAMAINA zabalera ： 10 ～ 90mm luzera ： 15 ～ 100mm\nPRECISION + 0,5mm (Botilaren biribiltasuna eta bertikaltasuna jasota)\nLABEL ROLL Max: Φ300mm\nLABEL CORE Stander: Φ75mm\nMAKINA TAMAINA 1800X600X1400mm\nPOWER AC 110V / 220V 50 / 60HZ 550W\nKODIFIKAZIOAREN GAIA DT-280\n1. Eraikuntzako materiala\nItem Piezen izena Kopurua Marka\n1 Etiketatzea Servo motorra 1 TAMAGAWA （Japonia）\n2 Motorrak gidatzen ditu 1\n3 Zirkuituaren motorra 1 VTV\n4 Zirkuitu motorren malgukia 1\n5 Bolumenaren etiketa motorra 1\n6 Bolumenaren etiketa motorren maletaren kasua 1\n7 Botilako motor bereiztua 1\n8 Botila motorearen engranaje zorroa bereizi 1\nEtiketaren argazkia - elektrizitatea 1 SUNX (PANISONIKOA)\n10 Etiketa egiaztatzeko argazki-elektrizitatea 1\n11 PLC 1 Taiwanen egina\n12 Pantaila taktila 1 Delta Taiwan\n13 Zinta garraiatzailea 1 Chinan egina\n14 Engranaje gerriko fasea 1 Mitsubishi\n15 Kodetze makina 1 Higidura pneumatikoa / elektro\nMarka: makinaren sentsore guztiak leuze elektronikoak dituzten markak dira (ALEMANIA) edo OMRON (Japonia)\nLH-BS botellaren etiketatzeko makina ijezgarria larruazal ez belakikoa da\n2. Berme-baldintzak: Saltzaileak urtebetez bermatzen du makina eta urtebete doan hornitzen du makinarekin.\n3. Ordezkoen zerrenda\nZk Deitura zehaztapena Kopurua Oharra\n1 Gerriko sinkronikoa 1 pieza\nUrtebetez ordezko piezak\n2 bihurkin Gurutze mota 1 pieza\n3 Mota zuzena 1 pieza\n5 nipper 1 pieza\nToberak betetzen leuze edo OMRON marka\n4. Instalazioen baldintzak, abiaraztea eta doitzea,\nSaltzaileak ingeniariak bidali behar ditu eroslearen lekuan ekipamendua instalatu eta arazteko burutzeko. Nazioarteko modu bikoitzeko hegaldien kostua, ostatuak, janariak eta garraioak, istripu medikoa eta istripuzko asegurua erosleak erosiko ditu. Erosleak hornitzaile ingeniariarekin guztiz lankidetzan jardungo du eta instalaziorako baldintza guztiak prest egongo dira. hala nola: ura, elektrizitatea, lehengaiak eta abar. Erosleak langilearen soldata 60 dolar / eguneko ingeniari gisa ordaindu beharko du instalazioan zehar.\n5. Funtzionamendu eskuliburua,\nEragiketaren eskuliburua salgaiekin eta ingelesezko bertsioarekin bidaliko da. Mesedez, ikusi posta elektronikoa\nTenperatura: 5 ℃ - 50 ℃\nHezetasuna:% 20 -% 90 (ihintzik ez)\nSarrera: AC 220V ±% 10 (50HZ)\nIrteera: DC 24V ± 2V\n■ Kontrolagailu Logiko Programagarria:\nSarrera: DC 24V 8 puntuko transistorea\nIrteera: 6 puntuko transistorerik gabeko juntadura DC\n◆ Gizona-makina interfazea:\nPantaila: 5,7 ”FSTNLCD botoia: Ukipen pantaila\nBuru bikoitzak likidoak betetzeko makina engranaje magnetikoak ponpa likidoak betetzeko ekipo erdi automatikoak


Gabriel Arestiren eta Joxe Azurmendiren omenez | Nontzeberri\nHasiera/LITERATURA/Gabriel Arestiren eta Joxe Azurmendiren omenez\nGaur, urtarrilak 14, bederatzi urte beteko dira Jose Luis Alvarez Enparantza Txillardegi hil zela. Hori dela eta, 19:00etan, Donostiako Victoria Eugenia Clubean, Bioi izeneko emanaldia ondu da, Gabriel Arestiren eta Joxe Azurmendiren omenez.\nFito Rodriguezek eta Karmelo Landak bi liburuxka ondu dituzte, Joxe Azurmendiren eta Gabriel Arestiren obra poetikoak eta idazmoldeak ikertuz eta zabalduz. Rodriguezek Azurmendiren eta Landak Arestiren poema antologia bana apailatu dute liburuxkan. Arestik Azurmendiri 1961-1962 artean bidalitako gutunekin osatu dute gero. Abenduan ikusi zuten argia lan horiek.\nHortaz, Fito Rodriguezek Bioi (Gabriel Aresti eta Joxe Azurmendi) liburuaren irakurraldi musikatua egingo du Oihana Maritorena eta Olatz Beobiderekin batera. Musikariak Telmo Trenor eta Unai Pelaio (Pelax) izango dira.\nEkitaldirako sarrera gonbidapen bitartez da eta lortzeko, aldez aurretik izena eman behar da donostiakoliburutegiak@donostia.eus helbidean.


PROFEZIA 53, NIK EMAN DIZUET GARAIPENA\nNIK EMAN DIZUET GARAIPENA\n2002ko martxoaren 28an\n* * * * * * * PAZKOAKO PROFEZIA\nEgiazki, ENE haurrak, Itsas Gorria buruz-buru jarria duzue. Egiazki, ENE haurrak, faraoi gaiztoa eta tropak zuen atzean daude, baina ENE haurrak, Moises eta Israelgo haurrentzat ihesbidea egin nuen bezala, horrela ere berriro egingo dut. ENE haurrak, datozen egunetan, ikusiko dituzue gauzak datozela mundu honen gain burua astindu araziko eragingo dizuetenak eta galdetuko duzue eta esango duzue: Non ote dago gure YAHUVEH eta YAHUSHUA gaur?\nBaina gorde ezazue zuen fedea eta eduki zuen begiak NIREGAN eta ikusiko duzue Itsas Gorria banatzen dela berriro eta ziurtasunean zeharkatuko duzue eta etsaiak suntsituak izango dira. Esesten zaituzten guztiak, zuen atzetik doazen guztiak, suntsituak izango dira. Zeren NI NAIZ YAHUVEH eta ez naiz aldatzen. NI NAIZ YAHUVEH, eta berdina naiz atzo, gaur eta betiereko. Eta NIRE Seme YAHUSHUAREN Odolaren bidez, zatozte konfiantzaz tronura eta esadazue konfiantzaz behar duzuena.\nEgun honetan, Nikomiari eman diodala garaipena diotsuet. Egun honetan diotsuet, nahiz eta Elisabeth hilik egon behar zukeela, ziurtatzen dizuet egun honetan, ezer etsaiak egiteko asmoa zuela, baimenduko nuela NI egin dezala. Diotsuet: Garaipena eman dizuet, nahiz eta NIRE Semeak orduak borrokatu behar izan zuen, NIRE Espirituaren Ezpatarekin BERE eskuan, bera Elisabethen lepoan eskua zeukanean, ate hori zabaldu zenean berriro.\nBerriro, ENE haurrak, dakusazue garaipena. Ez zen garaipena erraza izan. NIK sekula ez dizuet zin egin garaipena erraza izango zenik. Esaten dizuedanean garaipena izango zela, GOGORATU INORK EZ ZAIZUELA INOIZ ESAN ERRAZA IZANGO ZENIK. Egia da, NIRE uztarria erraza da eta NIRE zama arina, baina ENE haurrak, PREZIOA ORDAINDU BEHARRA DAGO GANTZUDURAGATIK jarri dudana zuen bizitzetan.\nJaten duzuenean Pazkoa ospakizun honetan, ez marmarikatu ezta arranguratu zeren, aldiz, egiten duzue bihotz eskertiarekin eta gogoratu zer gertatu zenaz Israelgo haurrekin. Gogoratu zaitezte Israelgo haurraz berrogei urteetan zehar nora ezean ibili zirenak. EZ ZATEKEEN HORRELA IZANGO MARMARIKATUKO IZAN EZ BALUTE, ARRANGURATU IZAN EZ BALUTE ETA PURRUST EGINGO EZ BALUTE. Baina NIK bueltaka eta bueltaka ibili daitezen eragin nien, batzuek esango lukeen bezala, zirkuluetan. Ibili arazi nien bueltak eta bueltak eta frogatu egin nien behin eta berriz.\nEZ ARRANGURATU, EZ MARMARIKATU\nZiurtatzen dizuet, ENE haurrak, egiazki hauxe diotsuet: EZ MARMARIKATU, EZ ARRANGURATU, EZ EGIN PURRUST, EDOZER IZAN ARREN NIK BAIMENTZEN DUDANA ZUEI GERTATZEA. ALDERANTZIZ, ALTXATU ZUEN BEGIAK NIGANA. ALDERANTZIZ, EMAN YAHUVEHRI ETA YAHUSHUARI AINTZA. Eta jakizue NEU bakarrik naizela askatzailea. Eta jakizue NIRE Seme YAHUSHUA isuritako Odolaren bidez bakarrik izango duzuela garaipena. YAHUSHUAREN Izen Sagaratuaren bidez bakarrik zuek izango duzue garaipena. Zin egin dizuet hau bakarrik obeditzen baduzue. Makurtzen baduzue zuen belarria NIK esaten dudan guztiari, diotsuet, ENE haurrak, hauxe: garaipena izango duzue. GOGORATU GARAIPEN BATEKIN PREZIOA DATORRELA. GOGORATU EZ DAGOELA GUDARIRIK GUDAN SARTZEN DENA, EZ DENA SENTITZEN NEKATUTA. EZ DAGO SOLDADURIK NOIZBAIT EZ DUENA NAHI KORRIKA EGITERIK.\nBaina izan gogoan, ENE haurrak, gogoratu hauxe: NIK promes egin dizuet garaipena, baldin eta zuek obeditzen baduzue, makurtzen baduzue zuen belarria NIK esaten dudan berba bakoitzari, santutasunean mantentzen bazarete eta bizi bazarete eredu bezala, denak ikus zezaten. Hauxe diotsuet, ENE haurrak, zuek eta Ministerio hau ikusiko duzue erabateko garaipena. Ikusiko duzue zuen etsaiak hiltzen bakarrik NIRE eskutik. Ikusiko duzue zuen etsaiak makurtu eta belaunikatu eta aitortzen YAHUSHUA Jauna eta Salbatzaile bezala. Eta izango da bakarrik NIK dekretatu dudalako garaipena NIRE Seme YAHUSHUAREN Izenean. Eta jakingo duzue edozer prezioa merezi izango duela, zeren aintza NIRI ekartzeko lehentasuna eman dizuet, zuen oinazeen bidez. Antzinako Profetak bezala, jendeak ikusten zaituztenean irauten, jakingo dute bakarrik NIRE eskugatik dela, babestu eta gidatzen zaituztena zuen ibilbide guztietan.\nENE haurrak, gozatu Pazkoa festa hau NIK hornitu dudana zuentzat egun honetan. Chuck, ENE haurra, eskerrik asko NIRI obeditzeagatik, eskerrik asko entzuteagatik. Zeren Pazkoaren Profezia honen bedeinkazioa besteengana zuzenduta zegoen, eta ez bakarrik zuretzat. Esaiezue, huts egin bazuten Pesaj Seder egiten, modu apalean ere, aitortzen banaute, NI YAHUVEH BERA naizela, Israelgo haurrei egiptoarrengandik, eta madarikazio eta izurritatik zetozenak. Esaiezue, bakarrik NIRE haurrak modu apalean egin balute eta NIRI aitortzen, edozein eguna dela egutegian, HAIEN PAZKOA NON DAGOEN, IZANGO DA HAIEN FEDEA NON DAGOEN ETA HAIEN FEDEA NON DAGOEN, HAIEN PAZKOA EGONGO DA.


Korrika amaierako jaira joateko autobusa - Tolosaldea - Tolosaldeko ataria\nTolosaldeko Ataria 2015-03-25 16:00\nHamar egun eta gero igandean amaituko da 19. Korrika, Bilbon. AEKk euskualdeko euskal zaleei lana errazteko asmoz, eskualdeko batzordeekin elkarlanean, autobusa antolatu du amaierako jaira joateko. Autobusa 09:30ean abiatuko da Tolosako Santa Klaratik, eta 09:45ean Villabonako elizaren parean ere geratuko da. Itzulera 20:00etan egingo dute. Autobusean joateko 10 euro ordaindu behar dira, eta Tolosako Xirimirin eta Amasa-Villabonako Iratzarren zein Amasa kafetegian erosi daitezke txartelak.\nKorrika asteburuan pasa zen Tolosaldetik, baina oraindik ere bada euskararen aldeko arrrastoa jarraitzeko aukera, bihar eta etzi Korrika Txikiak egingo baitituzte; bihar Zizurkil eta Villabonan 15:00etan, eta etzi, Larraul eta Asteasun 15:15ean, batetik, eta Amezketan, bestetik. 15:00etan abiatuko dira plazatik eta ondoren, eskolan horma irudi bat margotuko dute eta dantza egingo dute.\nAsteasun, Larraulen eta Amezketan amaiera eman diote eskualdeko Korrika txikiei gaur egindako saioekin. Asteasun eta Larraulen batera egitekoak zir...


Alderdien oharrak LGTBI+ kolektiboaren egunaren harira - Arrasate - Goiena.eus\nAlderdien oharrak LGTBI+ kolektiboaren egunaren harira\nXabi Gorostidi 2018-06-28 17:26\nGaur, ekainak 28, LGTBI+ kolektiboaren nazioarteko eguna da, eta Udal Gobernuak eta EH Bilduk horrekin lotutako oharrak plazaratu dituzte, denen artean adostutako adierazpen bat sinatzea ezinezkoa izan delako. Baleikek gai honi buruzko mozioa aurkeztuko du hurrengo osoko bilkuran.\nUdal Gobernuak, oharra ateratzeaz gain, hiruko arrosa jarri zuen Kulturaten eta baita Gazte Bulegoko balkoian. Oharrean, besteak beste, hauxe aipatzen zuten: "Hainbat aurrerapen egin diren arren, ezin gara engainatu, LGTBIfobia errealitate bat baita oraindik ere". EH Bilduren oharrean, egindako lorpenak ospatzeko eguna dela aipatzen zuten, baina "baita eskubideen eremuan aurrerantz egiteko falta den guztia aldarrikatzeko eguna ere".\nHona hemen Udal gobernuaren oharra bere osotasunean:\n"Pertsona guztiak duintasunean eta eskubideetan libre eta berdin jaiotzen dira. Hitz hauek ageri dira Giza Eskubideen Adierazpen Unibertsalaren lehen artikuluan. Tokiko udalen, erakundeen eta herritarren eskubideen babesaren eta defensaren bermatzaileen oinarrizko lana gidatzen du“\nEkainaren 28,LGTBIQ (Lesbiana, gay, transexual, bisexual, intersexual, queer) harrotasun eguna, eskubideak aldarrikatzeko nazioarteko eguna da, errespetua eta bizikidetza aniztasunaren ikuspegitik aldarrikatzekoa. Duela mende erditik ospatzen da, Stonewallen, polizia errepresioaren ondoren homosexualek plantoa egin zutenetik.\nNabarmenak dira gai horri buruz egindako aurrerapenak, lege-arloan nahiz gizartearen ideiei dagokienez, lorpen horiei esker iragazkortasun handiagoa lortu du baita sexu-aniztasuna bizitzeari dagokionez ere. Baina horrek ez gaitu engainatu behar, LGTBIfobia errealitate bat baita oraindik ere.\nHomofobiaren kontrako eguna aldarrikatu berri dugun honetan, kolektiboak nazioarte-eremuan aurre egin behar dion egoera zaila nabarmendu nahi dugu. Ez dugu ahaztu behar LGBTIfobia gehien hedatuta dagoen gorroto-moduetako bat dela eta 70 herrialdetako baino gehiagotako zigor-kodeetan instituzionalizatuta dagoela eta zigor-kode horietan genero-orientazio, -identitate eta -adierazpen desberdinen arau errepresoreak biltzen direla. Hori guztia ahaztu gabe herrialdeek gaur egun ere aurreikusten dutela LGTBI kolektiboari heriotza-zigorra aplikatzeko aukera, baita kolektibo horrek herrialde askotan aurre egin behar dien gorroto-krimen kontaezinak ere. Urrun dagoen zerbait dela ematen duen arren, kontua da, gure ingurunean gero eta gehiago ikusten den errealitatea dela; izan ere, egoera dramatiko horrek eragindako asilo-eskaerak izugarri ari dira igotzen azkenaldi honetan.\nEra berean, agendak, ospakizunek, ekitaldiek eta gainerakoek, horrelako errealitateak gure gizartean gero eta toki gehiago duela gogorarazten digu. Gipuzkoan asko eta asko dira egun hau ospatzen duten herriak, modu honetan, gainera, heteroarauak ezarritako eredutik kanpo agertzen diren sexualitate motak ierarkizatu eta baztertzen duen identitate sexualak ezarritako aurreritzietatik, edozeinek eremu horretan askatasunez bizitzeko duen eskubidea agerian jarriaz. Ildo honetatik aipa daiteke aldarrikatu berri dela, apirilaren 26an, hamargarren urtez, Ikusgaitasun Lesbikoaren Nazioarteko Eguna eta honek argi uzten du, oraindik ere asko dagoela egiteke.\nTokiko administrazioak dira beren gertutasunagatik herritarren beharrak neurtzeko lehen termometroa. Ezinbestekoak dira, beraz, herritarren bizikidetza babesteko eta pertsonak ez diskriminatzea zaintzeko, edozein dela ere beren arraza, sexua, adina, jatorria eta sexu orientazioa.\nToki administrazioak egitura garrantzitsuenetakoak dira eskubideak eta askatasunak bermatzeko eta ongizate estatuari egiten dion ekarpena bultzatzeko.\nBeraz, Arrasateko Udal gobernuak:\nGiza eskubideekin dugun konpromisoa berresten dugu, baita aniztasun sexualaren, genero identitatearen eta orientazio sexualaren arabera jendea ez diskriminatzearekin ere. Egin diren aurrerapausoak aitortzeaz gain, berresten dugu egun oraindik dauden barrerak gainditzeko gure erabakia.\nAniztasun sexualaren aldeko eta orientazio sexualaren edo genero identitatearen arabera pertsonak ez diskriminatzeko politiketan apustu egiteko beharra adierazten dugu. Horretarako programak garatu behar dira, harrera proiektuak, informazioa, formazioa, sentsibilizazioa eta kontzientziazioa. Horrela lortuko dugu gure herriak gune seguruak izatea aniztasun sexualarentzako bere adierazpen guztietan.\nEdozein motatako erasoa gaitzesten dugu gure udalerrietan; indarkeria fisikoa edota hitzezkoa, umiliazioa edota LGTBIQ pertsonekiko gutxiespena. Horregatik, konprometitzen gara:\na) Askatasun sexualaren alde lan egiten duten taldeei eta elkarteei eta zehatzago, LGTBIQ kolektibo eta berdinasunaren arloan lan egiten dutenei gure laguntza eskaintzera\nb) Herritar guztiei zuzendutako sensibilizazio eta kontzienziazio kanpainak bultzatzera.\nc) Ekainaren 28ko alkarrikapen eta ospakizuna ikusgai egitera; horretarako udaletxeko balkoian ortzadar bandera zintzilikatuko da eta gainera urtetik-urtera LGTBIQ kolektiboaren eskubide eta askatasunerako ekintzak gehitzen joango dira.\nd) LGTBIQ Kolektiboa identifikatzen duten taldearen sinboloak agerian jartzeko gero eta espazio gehiago jartzera, horretarako herriko paisaiarekin bat egin eta aldarrikapena urte osoko ekintza izan dadin.\nArrasateko Udaletik herritarren aurrean LGTBIQ kolektiboaren askatasun eta babesarekin konpromezua adierazi nahi dugu ekainaren 28aren baitan aldarrikapenerako ekitaldien gaineko laguntza eta bultzada agerian jarriaz.\nEra berean, Arrasateko herritarrak kultura eta jai alorreko ekintzetan murgiltzea, haien zabalpenean eragitea eta mobilizazioetan parte-hartzera gonbidatzen ditugu".\nHona hemen EH Bilduk bidalitako oharra bere osotasunean:\n"49 urte igaro dira Stonewalleko erreboltaz geroztik. 1969ko ekainaren 27tik 28rako gauean New Yorkeko polizia Stonewall izeneko pub batean sartu zen transexual, lesbiana, gay eta bisexualak atxilotzeko. Euren eskubideak defendatzeko elkartzen ziren lehen aldia ez bazen ere, data hori mugarri bihurtu zen diskriminazio- eta ikusezintasun-testuinguru batean: LGTBI+ pertsonek euren sexualitatea eta generoa modu askean bizitzeko antolatu zuten borrokan katalizatzaile bat izan zen.\nGaur egun oraindik ere LGTBI+ pertsonek mota guztietako diskriminazioak jasaten dituzte, askotan indarkeria barne: sexu-orientazioagatiko eta/edo genero-identitateagatiko gorroto-delituak, heterosexualitatea arau gisa inposatzen dela agerian uzten duten hainbat diskriminazio eta eraso, trans kolektiboaren patologizazioa, trans diren haur eta nerabeentzako arreta egokirik eza, eta abar. Ez dugu ahaztu behar bidegabeko errealitate diskriminatzaile hori askoz handiagoa dela pertsona askorentzat euren arraza, jatorria, egoera administratiboa eta/edo sozio-ekonomikoa eta abar direla medio. Oraindik ere hori\ngertatzen ari da gure gizartean, eta gure betebeharra da LGTBI+ pertsonen aurkako diskriminazio mota oro ezabatzeko lan egitea. Araudiari eta ekintza espezifikoak martxan jartzeari dagokienez aurrerapausoak eman diren arren, oraindik lan asko egin behar da LGTBI+ pertsonek euren eskubide guztiez egun guztietan goza dezaten defendatzeko eta sexualitatea eta generoa bizitzeko modu eta adierazpen guztien normalizaziorantz beharrezko gizarte-aldaketa gauzatzeko.\nEgun honetan ezin dugu ahaztu Euskal Herrian mugimendu LGTBI+ eta feminista osatzen duten pertsona guztien borrokaren aldarrikapena, izan ere, eguneroko zereginean, eta diskriminazio mota oro ezabatzeko lan eginez, gizarte benetan bidezkoa, igualitarioa eta feminista eraikitzeko funtsezko ekarpena egiten baitute. Euren borrokari laguntzeko gure konpromiso politikoak egunerokoa izan behar du, ez soilik adierazpenak eginez, baizik eta gizarte-ordezkariekin adostutako ekintzak martxan jartzeko giza baliabideak, baliabide teknikoak eta ekonomikoak konprometituz, betiere ikuspegi feminista eta eraikitzailearekin.\nFuntsezko giza eskubideez, norberaren identitatea definitzeko eta identitate hori askatasunez bizitzeko eskubideaz ari gara. Horregatik, Arrasateko EH BILDUko udal hautetsiok ondorengo konpromisoak hartzen\n1) Udal jardunean sexu-aniztasuneko eta genero-identitateko ikuspegia sartzea, eta zehazki:\n• Diskriminazioaren prebentziorako eta identitate eta praktika sexu-afektibo ez heteroarautzaileak, askotarikoak eta askatasunean egindakoak garatzeko ekintzak barnean hartzen dituzten baterako hezkuntza feministako bultzatzea, beharrezko baliabideak bermatuz.\n• Diskriminazioa jasaten duten LGTBI+ pertsona guztiei, eta bereziki beren sexu, arraza, jatorri, egoera administratibo eta abarrengatik kalteberatasun handiagoko egoeran dauden pertsonei sozialki, psikologikoki, juridikoki eta ekonomikoki laguntzeko beharrezko baliabide guztiak eman daitezen sustatzea.\n• EAEn LGTBI+ pertsonen eskubideen defentsa osoa eta araudiaren garapen egokirako beharrezko baliabide guztiak bermatuko dituen araudi espezifiko bat martxan jartzeko eskaera egitea.\n• LGTBI+ adineko pertsonen arreta egokirako zerbitzuak sustatzea.\n• Gure eskumenen esparruan, beste leku batzuetatik iristen diren eta beren sexu-\norientazioaren eta/edo genero-identitatearen ondorioz jazarpena jasaten dutela adierazten duten pertsona guztientzako arreta osoa eskaintzea.\n• Mugimendu LGTBI+ eta feministekin etengabeko komunikazio- eta lankidetza- kanalak mantentzea, eta ekimen bateratuak martxan jartzeko baliabideak erraztea.\nEra berean, aurreko ekintza horiek guztiak mugimendu horiekin kontrastatu beharko dira.\nHerritarrei dei egiten diegu, mugimendu LGTBI+ eta feministek gure udalerri eta hirietan deitzen dituzten ekintzetan parte har dezaten. Arrasateren kasuan, dei egiten dugu 19:30ean Aretxabaletan burutuko den manifestazioan parte hartzera. Berton ikusiko dugulakoan, milesker.\nDenontzako askea eta bidezkoa den Euskal Herri baten alde!"\nHona hemen Baleikren oharra, bere osotasunean:\nAdierazpen instituzional bateratua adosteko ezgaitasuna eta borondate politiko urria ikusita eta adierazpen hauei ematen zaien balio eza kontuan hartuz, egun sinbolikoetan xede handia erakutsiz baina gero ekintzetan zehaztu gabe denboran desagertuz, gaiaren gainean mozio bat aurkeztuko dugu Baleike udal taldeak, hurrengo udalbatzarako. Tamalez, LGTBI kolektiboaren berdintasunean aurrerapausu instituzional errealak egiteko eta ekintza zehatzak adosteko alderdi politikoek dugun modu bakarra dela dirudienez, mozioa aurkeztea erabaki dugu. Egun seinalatuetan adierazpen eta borondateak argitaratzea garrantzitsua dela deritzogu, baina gero xede hauek denboran zehar gehiegitan ezerezean geratzen dira. Neurri zehatzak hartzea ezinbestekoa dela deritzogu. Ondorioz mozio hau proposamen bezela bidaltzen diegu alderdi guztiei, moldatzeko eta adostasunak bilatzeko borondate osoz talde politiko guztion ekarpenetara zabalik. Gure helburua gutxieneko konpromezu batzuk lortzea eta aurrera eramatea da, udal ordezkari garenez LGTBI kolektiboarekiko erantzukizuna bait dugu.\nHonetaz gainera, gaur atzaldean 19:30-etan Atxabaltan TransMarikaBolloFeminista koordinadorak antolatutako manifestaldian parte hartzeko deialdia zabaltzen diegu gure auzokide guztiei."\nUdal gobernuaren oharra\nEH Bilduren oharra


Patxi Baztarrikak erretiroa hartu du Andoaingo Udalean – Manuel Larramendi\n21 apirila, 2021\tErredakzioa\tIruzkinik ez\n1980. urtean hasi zen lanean Andoaingo Udalean, lehenengo udal demokratikoko buru zen Jose Antonio Pérez Gabarainekin eta ia 41 urtez Andoaingo Udaleko euskara teknikari izan da, aitzindarietakoa, bultzada handia eman diona bere ibilbidean euskarari buruzko araugintzari eta hizkuntza normalizatzeko plangintzei.\n41 urtez ez da, ordea,huts-hutsik euskara tenikari gisa aritu Patxi Baztarrika. Politikagintzan bide luzea egin du baita ere eta bide horrek eraman zuen lehenik Gipuzkoako ahaldun nagusiaren kabineteburu izatera Roman Suduperen garaian, Donostiako Udaleko zinegotzi EAJ alderdiaren zerrendetan eta, batez ere, bi agintalditan Eusko Jaurlaritzako Hizkuntza Politikarako sailburuordetzara (2005-2009 eta 2012-2016). Beraz, profesionalki zein politikaren alorrean euskararekin eta hizkuntza politikarekin oso lotuta egin ditu urte horiek guztiak. Hain zuzen ere, hizkuntza politikari eskainitako hamaika lan eta artikuluen artean bi liburu nabarmen ditzakegu hemen: Babeli gorazarre izenburukoa (Irun, 2009) eta Euskararen bizia (Andoain, 2020), zeinetan euskararen, hizkuntza politikaren eta hizkuntzen arteko liskarrei dagokien hainbat alderdi trebetasun handiz aztertzen duen.\nSoilik Andoaingo Udaleko jardunera mugatuz, bere ekimenak Euskara Zerbitzuan hainbat egitasmo aitzindari abiarazi eta gorpuztu du, horietako batzuk Euskal Herri mailako eredu bihurtuz: 1/88 udal ordenantza euskararen araugintzari dagokionez edo Udalarekin harremana euskara hutsez nahi duten herritarren zentzua dira bi, lehenetarikoak eta, agian, aipagarrienak. Herriaz gaineko irismena hartu duen ekimen aipagarria Rikardo Arregi Kazetaritza Saria da, zeina aurten 33. ediziora iritsi den. Hain zuzen ere, bere azken laneguna 33. edizio hori arautuko duten oinarrien aurkezpena egiten eman du, Donostian, Alex Huitzi eta Estaibalitz Alkortarekin batera.\nManuel Larramendi Kultur Bazkunarekin ere harreman handia izan du eta aipatzekoa da berak Bazkunari proposaturiko Atzoko Andoain eta andoaindarrak ekimena, Jone Larrañagak zuzenduta hainbesteko oihartzuna izan zuena herrian.\nLerro hauetatik Manuel Larramendi Kultur Bazkunak zinez eskertzen dio egindako lana eta orain arteko kemena opa dio ziur alde batera utziko ez duen euskararen aldeko jardunean jarraitzeko.\nEtiketak: Andoaingo Udaleko Euskara Zerbitzua, Babeli gorazarre, Euskararen bizia, Euskararen normalizazioa, Hizkuntza politika, Kazetaritza saria, Patxi Baztarrika, RAKS\n"Sortzaileen menturaz" ekimenaren lehenengo emaitza\nArantza Aguado izendatu dute euskara arduradun berria\nIruzkinik ez "Patxi Baztarrikak erretiroa hartu du Andoaingo Udalean"


txintxarri.eus: Euskararen Maratoia atal berezia martxan da!\nEuskararen Maratoia atal berezia martxan da!\nSan Pedro jaietan egin bezala atal berezi bat zabaldu dugu Maratoiaren nondik norako guztiak jasotzeko.\nTxintxarri 2012/10/2 19:58\nDagoeneko martxan da Euskararen Maratoiaren atal berria. Klikatu bihotzean edo bannerrean eta ikusi zertan dabiltzan zortzikoteko kideak. Hemendik aurrera jai honen inguruko guztiak bertan jasoko ditugu entseguak, ekintzak, egitarau osoa etab. Sartu eta eman zuen iritzia!\nHorretaz gain, Maratoiak irauten dituen 40 orduetan bertan izango dituzue ekintza guztietako bideo eta argazkiak. Horretaz gain beste ezusteko batzuk prestatzen ari gara. Aurrerago emango dugu hauen berri. Bero bero euskeraz orain ta gero, bero bero maratoia egunero...


Abenduaren 31an manifestazioa egingo dute Villabonatik Zizurkilera Aiztodoko sei udalen babesarekin – Sare Herritarra\nAbenduaren 31an manifestazioa egingo dute Villabonatik Zizurkilera Aiztodoko sei udalen babesarekin\nAzken denboran, alde desberdinetatik bakea lortu ahal izateko pausuak ematen joan gara guztion artean. Batzuk lortu ditugu, baina ezin esan dezakegu bidea amaituta dagoenik. Gaur hemen, jendarte oso baten eskaera izango den aldarri bat kalean izateko deialdia luzatu nahi dugu. Orain arte, bakoitza bere lanetan burubelarri egon da, baina guztiok konponbiderako eta bakerako konpromisoak pilatuz eman dugu gure denbora gehiena.\nHorregatik, guztiok elkartzeko garaia dela uste dugu, guztiok elkarrekin lan egiteko, gure beharretatik haratago, jendarte oso baten beharra den pausua eraikitzeko garaia da. Guztiok elkarrekin bi estatuei, bai Frantsesari zein Espainiarrari, ORAIN PRESOen garaia dela esateko unea da, horregatik, datorren abenduaren 31an arratsaldeko 18:30tan ORAIN PRESOAK lelopean manifestazio bat antolatuko dugu, Villabonatik Zizurkilera.\nHainbat lagun bilduko gara, Madril eta Parisi esateko bake justu eta iraunkor baten baldintzak ez direla oraindik bete. Esanen diegu prozesua ez dela bukatu gatazka armatuaren amaierarekin. Armagabetzea eta ETAren disoluzioaren ondotik, orain presoen aldia izan behar dela oroitaraziko dugu. “BAKEGINTZA ETA ELKAR BIZITZAREN BIDEAN: ORAIN PRESOAK!”: horra Euskal Herriak, bere aniztasunean, nahi eta behar duen bide orria, bi Estatuei berriro eskatuko zaiena. Esango dugu bakearen bidea alde guztien eginkizuna dela: jendartearena bere aniztasunean, elkarteena, instituzio politiko zein instituzionalena eta noski estatuena. Aktore guztien eginkizuna da, eta naiz eta giltza nagusia Estatuen esku egon, gizarte zibilak ere badu egoera aldatzeko bere eginkizuna. Presoen alde, ORAIN, egin behar dira urratsak: prozesuaren abiadura aldatu beharra dago. Urgentziazko garaian sartuak gara! Presoen auzia konpontzeko unea etorria da! Salbuespen neurriak kendu behar dira, giza eskubide arruntak errespetatzea delako, gaurko egoera politiko berriak eskatzen duelako, eta bake orokor eta integral baten oinarria delako! Eta bihar, marko juridiko berri bat beharko dugu, bake prozesuari egokitua.


Kalegoienako ziburu irisgarria kendu behar izan dute — Oñatiko udala\nKalegoienako ziburu irisgarria kendu behar izan dute\nPlastikozko aulkiari su eman zioten eta min hartzeko moduan zegoen\nHainbat eraso jasan ditu azken asteburuetan Kalegoienako ziburu irisgarriak; abuztu amaieran aulkiko segurtasun-uhala moztu zuten eta iraileko lehenengoan berriz, su eman zioten. Bigarren eraso honen ondorioz aulkitxoa oso kaltetuta eta arriskutsu geratu zen, zauriren bat eragiteko moduan. Gertatutakoa ikusita ziburua kentzea erabaki zuten udal arduradunek inork min hartu ez zezan. Ostiralean bertan erretiratu zen Kalegoienako parkean zegoen zabu edo ziburu berezia.\nKendu behar izan den ziburu irisgarria bakarra zen Oñatin. Mugikortasun arazoak dituzten haurren beharretara propio egokitutako kolunpioa zen; ohikoa baino zabalagoa zen eta haurra ondo jesarrita eta jausteko arriskurik gabe egon zedin, gerritik eta sorbaldatik behera lotzeko zintak zituena.\nBehar funtzional bereziak dituzten haurrei egokitutako ziburu bat jartzeko eskaera TRAUTI Hesirik gabe elkarteak egin zion udalari eta denon adostasunez, Kalegoienako jolas parkean jarri zen orain bi urte dela. Ostiralean ordea, kendu beharra izan zen norbaitek, edo norbaitzuek, nahita kaltetu zutelako.


JUAN ANTONIO AZNAREZ GOTZAI LAGUNTZAILE BERRIAREN APEZPIKUGINTZA | RELIGIÓN EN NAVARRA ERLIJIOA NAFARROAN\n← CONSAGRACIÓN DEL NUEVO OBISPO AUXILIAR, MONS. JUAN ANTONIO AZNÁREZ\nDENUNCIAN QUE EDUCACIÓN INCUMPLE EL DICTAMEN SOBRE LA ASIGNATURA DE RELIGIÓN EN EUSKADI →\nAtzo, irailak 9, igandea, Juan Antonio Aznarez Cobo, Iruñako gotzai laguntzailearen apezpikugintza ospatu zen Katedralean. Iruñako artzapezpikuak, Frantzisko Perezek, zuzendu zuen ospakizuna Aita Santuaren nuntzioa, Renzo Fratini, eta Iruñako artzapezpiku ohia, Fernando Sebastian, sagarapen-laguntzaile zituelarik. Hauetaz gain, 25 artzapezpiku eta apezpiku baino gehiagok, elizbarrutiko apezgoaren parte handi batek eta milaka fededunek bete zuten Eliz Nagusia festa handi hau ospatzeko. Ospakizunaren alde musikala Katedraleko Musika Kaperari egokitu zitzaion.\nPoz handia eta sakona\nOspakizuna 17.30etan hasi zen Katedraleko klaustrotik presbiteriora abiatzen zen prozesioarekin. Jainkoaren Hitzaren irakurketaren ondoren, Migel Larrambeberek, apez laguntzaileak, Juan Antonio Aznarezen apezpikugintza eskatu zion artzapezpikuari eta baita agindu apostolikoa irakurri ere. Gerora, Frantzisko Perezek homilian gotzai laguntzailearen eginkizuna azaldu eta Jainkoak Elizari emandako dohaiagatik eskerrak eman zituen: “Poz egiati eta sakon batez bete gara gaur, Jaunak Eliza unibertsala eta Iruña eta Tuterako Eliz honi Apostoluen ondorengo berri bat eman nahi izan diolako, bere betekizun hirukoitzaren bidez -irakatsi, santutu eta agindu- Kristo Betiereko Apez Nagusia bere herriaren erdian presente egingo duena”. Iruñako artzapezpikuak ordenazioa gotzai berriarentzako, bere familia eta lagunentzako, apezentzeko eta Jainkoaren herri osoarentzako ere poztasun iturri zela adierazi zuen. “Apezpikugintza -esan zuen On Frantzisko Perezek- fede eta otoitz gertakari bat da. Gizaki batek ezin du beste gizaki bat apeza edo apezpikua egin. Jauna bera da gizon hau bere zerbitzuan onartzen duena, bere apezgora erakartzen duena, berarentzat behin betirako sagaratzen duena”.\nHomiliaren ondoren, apezpikugintza oikunea izan zen. Erritu-liburuak dioen moduan, apezpikugaiari bere fedea eta etorkizuneko ministerioari buruzko galderak egin zizkioten. Honen atzetik, santuen litaniak kantatu ziren hauei laguntza eskatuz. Ospakizunaren erdigunea On Frantzisko Perez eta gainerako apezpikuen esku-ipintzea eta sagarapen otoitza izan zen. Otoitz honetan Jainkoari eskatu zitzaion: “Ixurizazu orain zure hautatu honengan zugandik datorren indarra: zure seme maite Jesukristori eman zenion gobernu Espiritua, Berak aldi berean apostolu santuei komunikatu ziena, zeintzuk zure santutegi bezala eta zure izena loriatu eta goresteko Eliza leku guztietatik zabaldu baitzuten».\nJarraian, apezpiku izendatuta jada, Aznarez gotzaia buruan olioztatua izan zen krismarekin eta apezpikuaren zeinuak eman zizkioten: ebanjeliarioa, eraztuna, artzain-makila eta mitra. Hortik aurrera, eukaristiak ohiko ordena jarraitu zuen. Meza bukatzerakoan, Juan Antonio Aznarez Katedralean bildutakoei eskerrak eman zizkien bere apezpikugintzara joanagatik eta bere alde otoitz egiteko eskatu zien. Jendeak txalo zaparrada batekin erantzun zien gotzai berriaren hitzei.\nIturria: www.iglesianavarra.org orritik moldatua\nUna respuesta a JUAN ANTONIO AZNAREZ GOTZAI LAGUNTZAILE BERRIAREN APEZPIKUGINTZA